Bioamrywiaeth a Chydweithrediadau - Gwasanaeth Tân ac Achub Canolbarth a Gorllewin Cymru\nMae yna 58 o leoliadau yn ardal y Gwasanaeth, sy'n cynnwys gorsafoedd tân, gweithdai peirianwyr ac adeiladau gweinyddol. Ar y cyd â chontractwr cynnal a chadw'r tir allanol, rydym yn rheoli ac yn cynnal a chadw ein tir mewn modd sy'n amddiffyn ac yn gwella ein cynefinoedd presennol.\nYn y Gwasanaeth, rydym yn gweithio tuag at annog bioamrywiaeth ar ein safleoedd lle bo hynny'n bosibl, fel yr amlygir yn Nyletswydd Adran 6, Rhan 1 o Ddeddf yr Amgylchedd (Cymru) 2016. Rydym yn gwneud hyn fel a ganlyn:\nCynllun Gweithredu Bioamrywiaeth 2020-2023\nYn unol â Deddf yr Amgylchedd (Cymru) 2016, mae'r Gwasanaeth wedi datblygu Cynllun Gweithredu Bioamrywiaeth tair blynedd ar gyfer 2020-2023, a hynny er mwyn amlinellu amcanion i annog a gwella bioamrywiaeth ar safleoedd y Gwasanaeth.\nMae'r pum prif amcan a amlinellir yn y Cynllun fel a ganlyn:\nLedled y Gwasanaeth, sefydlu diwylliant o ymwybyddiaeth a chadwraeth mewn perthynas â rhywogaethau a chynefinoedd ar ein safleoedd, ynghyd â Chynllun Gweithredu Bioamrywiaeth\nSicrhau rheolaeth strwythuredig a threfniadau monitro ac adrodd rheolaidd mewn perthynas â'r Cynllun Gweithredu Bioamrywiaeth\nGweithio gyda grwpiau bywyd gwyllt, grwpiau bioamrywiaeth a grwpiau gwarchod lleol i ddenu rhywogaethau i'r safleoedd a gwarchod a gwella ardaloedd o ddiddordeb arbennig\nNodi a mapio cynefinoedd a rhywogaethau pwysig a leolir ar safleoedd y Gwasanaeth\nSicrhau bod tir y Gwasanaeth Tân ac Achub yn cael ei reoli i annog a gwella bioamrywiaeth ar y safle.\nSefydlwyd Gweithgor ar gyfer y Cynllun Gweithredu Bioamrywiaeth i helpu i gyflawni'r amcanion, a bydd hyn hefyd yn eitem sefydlog ar yr agenda yng nghyfarfodydd y Grŵp Cynaliadwyedd a'r Amgylchedd.\nAnnog, gwella ac amddiffyn\nRheolir ein holl safleoedd i annog, gwella ac amddiffyn y fflora a'r ffawna ar y safle hwnnw a'r tir cyfagos. O ganlyniad, mae rhai o'r safleoedd hyn bellach yn denu mwy a mwy o adar a phryfed amrywiol.\nEr mwyn annog a chynyddu bioamrywiaeth, mae'r gwaith o gynnal a chadw'r tir ar ein safleoedd yn cynnwys:\nCynnal a chadw coed\nCynnal a chadw llwyni/gwelyau blodau\nMae’r Gwasanaeth yn gwasanaethu mewn nifer o safleoedd dynodedig. Rydym yn cynnal Cynlluniau Ymateb i Ddigwyddiadau ar gyfer Safleoedd o Ddiddordeb Gwyddonol Arbennig (SoDdGA) ac Ardaloedd o Harddwch Naturiol Eithriadol (AHNE), sy'n ystyried gwerth y safle mewn modd priodol a sensitif, ac rydym yn adolygu'r broses yn rheolaidd.\nMae gennym nifer o orsafoedd sydd ar ffiniau'r safleoedd dynodedig, ond mae'r gorsafoedd a gynhwysir yn uniongyrchol yn y safleoedd dynodedig wedi'u rhestru isod:\nGorsaf y Gwasanaeth\nGorsaf Dân Aberhonddu\nGorsaf Dân Crughywel\nGorsaf Dân Talgarth\nGorsaf Dân Tyddewi\nGorsaf Dân Ynys Bŷr\nBu'r Gwasanaeth yn gweithio'n agos gyda Phartneriaeth Bioamrywiaeth Cymru i weithredu haen bioamrywiaeth ar y Terfynellau Data Symudol sydd yn y peiriannau tân yn Ardal Reoli Sir Benfro. Mae hon yn amlygu tair thema benodol o ran rhywogaethau pwysig neu rywogaethau sydd mewn perygl, sy'n helpu i amddiffyn rhywogaethau mewn lleoliadau penodol ac yn helpu i atal lledaeniad rhywogaethau estron goresgynnol. Mae'r haen hon yn cael ei hystyried ar gyfer ei chyflwyno i Ardaloedd Rheoli eraill yn y Gwasanaeth.\nProsiectau Bioamrywiaeth a chydweithrediadau\nYn ystod y flwyddyn ddiwethaf, er gwaethaf y cyfyngiadau symud cenedlaethol, cafwyd nifer o gyfleoedd i gydweithredu ar brosiectau amgylcheddol i amddiffyn neu wella bioamrywiaeth ar safleoedd y Gwasanaeth yn yr Ardal Reoli.\nCNC Abertawe yn Ariannu Rhwystrau Tân ar Dir Comin\nTrwy is-grŵp BGC Abertawe, daeth cyfle i wneud cais am gyllid ddiwedd 2020. Cyflwynwyd cais i greu rhwystrau tân ar dir comin yn ardal Abertawe.\nPartneriaeth Natur Leol Sir Benfro – Prosiect Blychau Gwenoliaid\nO ganlyniad i gynllun Llywodraeth Cymru, Lleoedd Lleol ar gyfer Natur, ddechrau 2021 sefydlwyd cydweithrediad rhwng Partneriaeth Natur Leol Sir Benfro a'r Gwasanaeth i osod blychau adar ar gyfer gwenoliaid ar y gorsafoedd tân yn Ardal Reoli Sir Benfro. Darparwyd cyllid i wella bioamrywiaeth mewn ardaloedd lle mae pobl yn byw ac yn gweithio.\nPrynwyd nifer o flychau a dyfeisiau sain gan Bartneriaeth Natur Leol Sir Benfro, a fu'n cydweithredu ag aelodau'r BGC lleol i'w gosod ar eu hadeiladau. Defnyddir y ddyfais sain i alw'r adar at y blychau, gan arwain at well canlyniadau o ran defnyddio'r nythod. Bydd y blychau hyn yn cael eu gosod yn holl leoliadau'r Gwasanaeth yn Sir Benfro erbyn mis Mai 2021 er mwyn sicrhau eu bod yn eu lle cyn i'r adar gyrraedd.\nGardd dŵr glaw Gorsaf Llandrindod\nDatblygwyd cynllun newydd i adeiladu cymhwyster draenio cynaliadwy ar un ochr i orsaf Llandrindod. Mae'r cynlluniau wedi cael eu cymeradwyo, ac mae gwaith y prosiect wedi dechrau gyda'r nod o'i gwblhau ym mis Ionawr 2022. Mae'r cynllun yn cynnwys gardd dŵr glaw gyda llwyni a choed brodorol.\nCyngor Abertawe – Bioamrywiaeth\nYn dilyn llwyddiant gweithredu haen bioamrywiaeth ar y derfynell data symudol yn Ardal Reoli Sir Benfro, roedd Cyngor Abertawe yn awyddus i weithio gyda’r Gwasanaeth i roi prosiect tebyg ar waith yn ardal Abertawe a'r cyffiniau.\nBydd ymarfer pen desg yn ffurfio sail hyn, ac enwyd Reynoldston a Phontarddulais fel y ddau leoliad ar gyfer yr ymarfer. Ar adeg ysgrifennu'r adroddiad hwn, nid yw Cyngor Abertawe wedi cysylltu â ni i ymgymryd â'r ymarfer.\nY Gymdeithas Awyr Dywyll Ryngwladol\nAr hyn o bryd, mae pentref Llanandras yn gweithio i fod yn un o gymunedau'r Gymdeithas Awyr Dywyll Ryngwladol. O ganlyniad, cysylltodd preswylydd lleol â'n gorsaf dân i ofyn i ni helpu gyda nod y Gymdeithas a chydweithio i leihau'r golau a allyrrir o'n gorsaf ar nosweithiau pan nad oes driliau yn cael eu cynnal. Byddai newidiadau bach, megis gosod canfodydd PIR wedi'i gysylltu â golau LED, ynghyd â golau LED bach wedi'i ongli am i lawr, yn lleihau llygredd golau ond hefyd yn darparu lefelau diogel o olau i'r personél yn yr orsaf.\nRoedd Dyletswydd Adran 6 yn nodi nid yn unig gyfrifoldeb i annog bioamrywiaeth ar safleoedd ein Gwasanaeth, ond hefyd gyfrifoldeb i'w hamddiffyn ar y tir yr ydym yn gweithio arno yn rhan o Wasanaeth Tân ac Achub. Yn ystod 2020, deliodd y Gwasanaethau Tân ac Achub ledled Cymru â 2,253 o danau glaswellt. Bob blwyddyn, mae tanau yn gyfrifol am ddinistrio miloedd o hectarau o ardaloedd cefn gwlad, mannau agored a chynefinoedd bywyd gwyllt. Gellir atal y rhan fwyaf o'r tanau hyn, a achosir trwy ein hymddygiad esgeulus ni. Mae Ymgyrch Dawns Glaw yn dasglu amlasiantaethol o arbenigwyr o asiantaethau allweddol ledled Cymru, sy'n gweithio gyda'i gilydd i leihau a, lle bo hynny'n bosibl, ddileu effaith tanau glaswellt ledled Cymru.\nYmateb y Gwasanaeth ac Unedau Diogelu'r Amgylchedd\nMae'r personél sy'n ymateb i danau yn cyfathrebu â'i gilydd yn gyson, a gall yr wybodaeth a rennir yn ystod digwyddiadau arwain at newid cynllun tactegol a all leihau'n sylweddol swm y dŵr a ddefnyddir a swm y dŵr ffo yn ystod digwyddiadau, gan amddiffyn yn amgylchedd yn dilyn tân.\nMae ein holl beiriannau tân yn cynnwys ‘Pecynnau Cydio’ i atal llygredd amgylcheddol, sy'n cynnwys padiau amsugnol, pwti selio wedi'i wneud o glai, a matiau i selio draeniau. Mae'r rhain yn cael eu defnyddio i gadw'r llygredd yn y ffynonellau cyn iddynt gael eu symud oddi yno gan gontractwyr arbenigol.\nUnedau Amddiffyn yr Amgylchedd Arbenigol\nMae gan y Gwasanaeth dair Uned Diogelu'r Amgylchedd (EPU) arbenigol wedi'u lleoli'n strategol yng Ngorsafoedd Tân y Drenewydd, Llanelli a Doc Penfro. Defnyddir y cerbydau hyn i storio a chludo cyfarpar yn benodol ar gyfer atal llygredd amgylcheddol. Mae'r cyfarpar sy'n cael ei gadw yn yr Unedau yn helpu i leihau neu i liniaru effeithiau'r digwyddiadau y mae'r Gwasanaeth yn ymateb iddynt. Cyfoeth Naturiol Cymru sy'n cynnal a chadw'r cyfarpar. Gellir hefyd ddefnyddio'r Unedau Amgylcheddol i ddibenion dihalogi diffoddwyr tân, gan eu bod yn cynnwys cyfleuster ar gyfer cyfyngu dŵr ffo halogedig er mwyn lleihau'r niwed i'r amgylchedd.\nMae'r Uned yn cynnwys cyfryngau amsugno cemegion ac olew, a ddefnyddir i atal y sylwedd rhag mynd i mewn i'r cyrsiau dŵr, gan leihau'r effaith ar yr amgylchedd. Mae yna hefyd amrywiaeth o ddarnau eraill o gyfarpar a ddefnyddir i ddelio â digwyddiadau gweithredol sy'n ymwneud â chemegion: bagiau vetter i selio gollyngiadau, peiriant niwmatig ar gyfer llwch peryglus, drymiau gorfaint, matiau draeniau, ac ati.\nPrif ddiben yr uned yw ymateb i argyfyngau amgylcheddol ledled ardal y Gwasanaeth. Mae'r Gwasanaeth hefyd yn gweithio'n agos gyda Cyfoeth Naturiol Cymru. Nod y cydweithio hwn yw lleihau'r peryglon i'r amgylchedd, cyhyd ag y bo hynny'n ymarferol bosibl, o ganlyniad i drydydd partïon, llifogydd, a gweithgareddau'r Gwasanaeth Tân ac Achub wrth iddo ddelio â digwyddiadau, ac mae'n annog mwy o gysylltu, cynllunio a hyfforddiant.\nDyma'r ystadegau o ran galwadau am yr Uned Diogelu'r Amgylchedd (EPU) yn ystod y ddwy flynedd ariannol ddiwethaf:\nGalwadau am yr Uned\nRydym yn gweithio'n agos gyda CNC i gael arweiniad yn ystod digwyddiadau sy'n peri risg uchel i'r amgylchedd. Yn ogystal â chydweithio yn ystod digwyddiadau argyfwng, mae Cyfoeth Naturiol Cymru yn cyflenwi eitemau traul i’ Gwasanaeth i'w defnyddio yn ystod digwyddiadau, ac mae'r holl gostau'n cael eu hadennill gan yr ‘unigolyn cyfrifol’ yn dilyn digwyddiad lle y defnyddiwyd y cyfarpar.\nYn un o orsafoedd tân Abertawe, mae gennym gytundeb rhannu safle gyda Cyfoeth Naturiol Cymru i storio cyfarpar monitro aer ar un o'i gerbydau.\nCynhelir cyfarfodydd rheolaidd, yn genedlaethol ac yn lleol, er mwyn parhau â'r gwaith cadarnhaol. Mae Cyfoeth Naturiol Cymru yn cefnogi'r Gwasanaeth o ran ein hyfforddiant a'n hymarferion, gan adeiladu ar y berthynas sydd eisoes yn bodoli.\nDiogelwch Tân Busnesau a Chymunedol\nMae atal tanau yn un o nodau allweddol yr Adrannau Diogelwch Cymunedol a Diogelwch Tân Busnesau. Er ei bod yn amhosibl pennu'n fanwl gywir y buddion uniongyrchol i'r gymuned, po fwyaf o danau y gellir eu hatal, mwyaf y bydd yr halogiad a'r llygredd dilynol i'r amgylchedd hefyd yn cael eu hatal. Mae timau Diogelwch Cymunedol a Diogelwch Tân Busnesau pwrpasol y Gwasanaeth yn sicrhau bod ein cymunedau, ein heiddo a'u hamgylcheddau yn cael eu hamddiffyn yn well rhag risgiau diarwybod a/neu effeithiau tanau bwriadol.\nMae'r Gwasanaeth yn gwneud hyn trwy ddarparu nifer o fentrau i leihau'r risg o danau mewn busnesau ac yn y gymuned, mentrau sy'n darparu negeseuon allweddol am y difrod y mae achosion o dân a thanau bwriadol yn ei achosi i fusnesau, i'r gymuned yn gyffredinol, ac i'r amgylchedd.\nTanau Eiddo/Cerbydau/Addysg (Prif Danau)\nTanau Glaswellt/Sbwriel (Tanau Eilaidd)\nMae tanau glaswellt, coetir a chnydau a gynnwyd yn fwriadol wedi'u cynnwys yn yr ystadegau hyn, gan y byddai'r tanau hyn yn cael effaith uniongyrchol a dinistriol ar yr amgylchedd a'r fioamrywiaeth a allai fod yn nythu yno.\nDarganfyddwch fwy ar ein tudalen Mesur a Monitro: Data Amgylcheddol.


Gwirio Gyrfa (Gadawyr Blwyddyn 11, 2022)\nCynlluniwyd yr arolwg hwn gyda dysgwyr blwyddyn 10 ac 11 mewn golwg. Nid yw'r arolwg hwn yn briodol ar gyfer unrhyw grwpiau blwyddyn eraill. Gall Gyrfa Cymru weithio gyda phobl ifanc mewn sawl ffordd, gan gynnwys cyfweliadau gyrfa (wyneb yn wyneb neu drwy alwadau ffôn), sesiynau grŵp (yn bersonol neu drwy gyfrwng gwefannau), drwy e-bost, negeseuon testun, sgwrsio ar-lein neu drwy ein gwefan.\nEr mwyn ein helpu i sicrhau ein bod yn gweithio gyda chi yn y ffordd fwyaf priodol, rydym wedi creu'r holiadur hwn, sef Gwirio Gyrfa. Mae'r arolwg Gwirio Gyrfa yn rhoi cipolwg ar y ffordd yr ydych yn meddwl ar hyn o bryd ac rydym yn gwybod y gall hyn newid ar unrhyw adeg.\nBydd rhai o'r cwestiynau y byddwch yn eu hateb yn rhoi syniad i ni o ba wasanaethau Gyrfa Cymru fydd orau i'ch helpu i wneud penderfyniadau am eich gyrfa. Mae hyn yn golygu y bydd yr atebion mewn rhai rhannau o'r holiadur yn cael eu sgorio. Yr enw ar hyn yw proffilio.\nByddwn yn dweud wrthych pa atebion sy'n cael eu sgorio'n ddiweddarach yn yr holiadur. Nid yw hyn yn golygu bod rhai atebion yn well nag eraill: nid oes atebion cywir nac anghywir, ond bydd eich atebion yn rhoi syniad i ni o sut rydych chi'n teimlo am rai pethau sy'n ymwneud â'ch gyrfa yn y dyfodol. Yna byddwn yn defnyddio'r atebion hyn, ynghyd â gwybodaeth arall megis pa bynciau rydych chi'n eu hastudio, i'n cynorthwyo i ddarparu'r gwasanaeth mwyaf priodol i ddiwallu eich anghenion.\nGallwch drafod eich ymatebion i'r holiadur hwn gyda'ch Cynghorydd Gyrfa yn yr ysgol.\nEr mwyn i’r holiadur hwn fod yn ystyrlon, mae angen i chi ateb rhai o’r cwestiynau. Fodd bynnag, mae rhai cwestiynau’n ddewisol, felly os nad ydych chi eisiau eu hateb gallwch eu hanwybyddu.\nPwysig: Darllenwch Hwn Cyn Dechau Llenwi'r Holiadur\nBydd Gyrfa Cymru yn cadw'r wybodaeth a roddwch i ni yn yr holiadur hwn ar gronfa ddata fewnol Gyrfa Cymru. Bydd hefyd yn cael ei storio yn yr offeryn Smart Survey rydych chi'n ei ddefnyddio.\nEfallai y byddwn yn trosglwyddo eich manylion cyswllt a chanlyniadau'r holiadur hwn i sefydliadau eraill, gan gynnwys eich ysgol, Llywodraeth Cymru ac awdurdodau lleol i'ch helpu i gynllunio eich gyrfa.\nGallwn hefyd drosglwyddo eich manylion i sefydliadau eraill sy'n ein helpu i fonitro pa mor dda yw ein gwasanaethau. Efallai y byddan nhw'n cysylltu â chi i ofyn i chi beth yw eich barn am y gwasanaeth a gawsoch gennym.\nOs hoffech wybod mwy am sut rydym yn defnyddio eich data personol, mae ein hysbysiad preifatrwydd ar gael ar ein gwefannau www.gyrfacymru.com a gyrfacymru.llyw.cymru.\nRydym am i chi wybod bod gennych hawliau mewn perthynas â'ch data personol, gan gynnwys yr hawl i ofyn i ni roi'r gorau i ddefnyddio eich data personol (mewn rhai amgylchiadau). Gallwch gael gwybod mwy am hyn (os ydych chi eisiau) drwy ddarllen ein hysbysiad preifatrwydd.\n(C) Gyrfa Cymru / Careers Wales 2013-19


Electrotherapi | Protec Physio, Caernarfon, Gwynedd, Cymru\nBeth yw Electrotherapi?\nYstyr Electrotherapi yw defnyddio dyfeisiau ynni trydanol meddygol i roi triniaeth. Gall ffisiotherapydd ddefnyddio electrotherapi, i leihau poen a chyflymu’r broses wella, yn ychwanegol at yr wybodaeth a roddir, y presgripsiwn ymarfer corff a thriniaeth â llaw.\nDyma’r prif ddulliau electrotherapi a ddefnyddir yng Nghlinig Ffisiotherapi Protec:\nUwchsain therapiwtig yw’r dyfeisiau Electrotherapi mwyaf poblogaidd, sydd wedi’u profi ym maes Ffisiotherapi, fodd bynnag a bod yn fanwl gywir, nid 'electrotherapi' yw uwchsain therapiwtig ond yn hytrach tonnau sain amledd uchel sy'n cynhyrchu dirgryniad mecanyddol y cyfeirir ato fel uwchsain. Mae'r amleddau a ddefnyddir mewn therapi fel arfer rhwng 1.0 a 3.0 MHz (1 MHz = 1 miliwn o gylchoedd yr eiliad). Mae'r tonnau sain yn pasio drwy'r croen gan achosi i'r meinweoedd yn y rhan yr effeithiwyd arni ddirgrynu.\nGall uwchsain therapiwtig wella llif y gwaed, helpu i ddadelfennu meinwe creithiog a hybu’r broses wella. Fel arfer fe’i defnyddir fel rhan o’r broses o wella anafiadau i’r gewynnau a’r tendonau.\nMae therapi siocdonnau, y cyfeirir ati hefyd fel Therapi Siocdonnau Allgorfforol (ESWT), yn driniaeth hynod effeithiol sydd wedi'i phrofi'n glinigol ar gyfer anafiadau cronig a chyflyrau penodol ar yr esgyrn.\nMae siocdon allgorfforol yn don pwysedd ynni uchel anfewnwthiol sy'n pasio i'r corff trwy stiliwr (probe) llaw. Mae gwrthrych sy'n symud yn gyflym y tu mewn i’r teclyn trin yn trosglwyddo ei ynni i ddarn blaen y teclyn. Mae'r siocdonnau rheiddiol sy'n cael eu cynhyrchu’n ymledu ac yn cael eu hamsugno gan y rhan o'r corff y mae angen ei thrin. Mae'r siocdonnau’n achosi cynnydd mewn llid a llif y gwaed i'r rhan a dargedir ac maen nhw’n gallu dadelfennu meinwe creithiog, ffibrog sydd wedi ffurfio dros gyfnod o amser, yn enwedig gyda chyflyrau cronig.\nGall therapi siocdonnau fod yn ddull effeithiol o drin nifer fawr o broblemau cronig. Dyma rai enghreifftiau o gyflyrau lle profwyd bod siocdonnau’n trin symptomau’n effeithiol ac yn gwella symudiad:\nFfasgitis Plantar (poen yng ngwadn y droed)\nEpicondylitis Ochrol (Llid ar y penelin)\nTendinitis Padellog (Llid ar y tendon padellog yn y ben-glin)\nTendinitis Achilles (poen yn y sawdl)\nSyndrom Poen Trochanterig Mwyaf (poen clun ochrol)\nTendinopathi sy'n deillio o linyn y gar\nMae'n well defnyddio therapi siocdonnau ochr yn ochr â rhaglen adsefydlu gynhwysfawr sydd fel arfer yn dechrau unwaith y bydd y driniaeth siocdonnau wedi'i chwblhau.\nFel rheol, cynhelir triniaeth siocdonnau dros 3-5 sesiwn.\nOherwydd natur arbenigol y ddyfais hon a'r driniaeth, nid yw therapi siocdonnau yn cael ei chynnwys mewn triniaeth Ffisiotherapi arferol. Bydd costau ychwanegol.\nTherapi Maes Electromagnetig Pylsedig (PEMF)\nYstyr Magnetotherapi yw defnyddio maes magnetig pylsedig, amledd isel iawn (ELF) i drin y corff. Mae micro-geryntau o fewn meinweoedd yn hwyluso symudiad ïonau ar draws cellbilenni ac o fewn esgyrn. Mae hyn yn arwain at nifer o fanteision ffisiolegol amlwg.\nMae triniaeth magnetotherapi yn driniaeth ddiogel, anfewnwthiol a di-boen. Fe’i defnyddir i helpu i ailfodelu ac adnewyddu esgyrn a lleihau poen a llid sy'n gysylltiedig â llawer o gyflyrau cronig.\nMae magnetotherapi'n helpu i drin:\nArthritis yn y Cymalau a'r Asgwrn Cefn\nClwyfau anodd eu gwella\nAnafiadau chwaraeon sy'n digwydd yn aml/rheolaidd


Mae'r UE yn barod i derfynu penderfyniad digonolrwydd data'r DU ar unwaith - Gohebydd yr UE\nGorchmynnodd Gwlad Pwyl dalu hanner miliwn o gosb i'r Comisiwn Ewropeaidd dros fwynglawdd lignite Turów\nMae’r DU wedi cyhoeddi ei bod yn bwriadu cyflwyno “deddfau data synnwyr cyffredin” a dod â “diwedd ar dicio blychau” gyda dull newydd mwy hyblyg o ddigonolrwydd data. Dywedodd llefarydd ar ran y Comisiwn Ewropeaidd wrth newyddiadurwyr ddydd Iau (26 Awst) y bydd yn barod i atal neu derfynu’r cytundeb os oes “datblygiadau problemus.”\nWrth ofyn am gynnig y DU, sy’n fwy o ddatganiad o fwriad, dywedodd y Comisiwn Ewropeaidd: “Rydym wedi gweld y cyhoeddiad ac fel y gwyddoch nad ydym yn rhoi sylwadau ar gyhoeddiadau, rydym fodd bynnag yn monitro’n agos iawn unrhyw ddatblygiadau sy’n ymwneud â diogelu data’r DU. rheolau.\n“Wrth fabwysiadu penderfyniadau digonolrwydd y DU, roedd y Comisiwn yn gwbl ymwybodol o’r risg y gallai system y DU wyro ymhellach o system yr UE. Dyma pam, mewn achos o ddatblygiadau problemus sy'n effeithio'n negyddol ar lefel yr amddiffyniad, gall y Comisiwn atal, terfynu neu ddiwygio penderfyniad yr UE ar unrhyw adeg. Gellir gwneud hyn ar unwaith rhag ofn y gellir cyfiawnhau brys. Felly byddwn yn parhau i sicrhau y bydd data Ewropeaid yn cael ei amddiffyn gan fesurau diogelu cryf wrth groesi'r sianel. ”\nYm mis Mehefin penderfynodd yr UE fod rheolau cyfredol y DU, sydd ar hyn o bryd yr un fath â'r rhai yn Rheoliad Diogelu Data Cyffredinol yr UE (GDPR) a Chyfarwyddeb Gorfodi'r Gyfraith (LED), yn caniatáu llif parhaus data personol o'r UE a'r AEE i y Deyrnas Unedig.\nAr y pryd, cyflwynodd y gweinidog yn y DU sy’n gyfrifol, Oliver Dowden, benderfyniad yr UE fel un pwysig i fusnesau’r DU, gan ddweud: “Ar ôl mwy na blwyddyn o sgyrsiau adeiladol mae’n iawn bod yr Undeb Ewropeaidd wedi cydnabod yn ffurfiol safonau amddiffyn data uchel y DU .\n“Bydd hyn yn newyddion i’w groesawu i fusnesau, yn cefnogi cydweithredu parhaus rhwng y DU a’r UE ac yn helpu awdurdodau gorfodi’r gyfraith i gadw pobl yn ddiogel.”\nDywedodd Prif Swyddog Gweithredol TechUK, Julian David: “Mae sicrhau penderfyniad digonolrwydd UE-DU wedi bod yn brif flaenoriaeth i techUK a’r diwydiant technoleg ehangach ers y diwrnod ar ôl refferendwm 2016. Mae'r penderfyniad ... yn hanfodol bwysig i fasnach y DU-UE gan fod llif data rhydd yn hanfodol i bob sector busnes. "\nCroesawodd Cyfarwyddwr Marchnadoedd TechUK, Matt Evans, y cyhoeddiad, ond tanlinellodd fod yn rhaid ymddiried mewn llwybrau newydd a bod â safonau preifatrwydd uchel i gynnal mynediad at lifoedd data presennol, megis o'r UE, yn ogystal ag agor cyfleoedd byd-eang.\nYn yr un modd â chynnig y DU i gael marc UK yn ogystal â marc CE ar nwyddau, gallai'r rheoliadau ychwanegol sy'n gwyro oddi wrth yr UE gynrychioli rhwystr di-dariff, yn hytrach na chyfle newydd. Bydd yn rhaid i'r DU sicrhau ei bod yn cynnal safonau'r UE, tra bod y DU yn dal i obeithio y gall, trwy fforymau eraill, fel y G7, gynnal troedle ar ddylanwadu ar reolau byd-eang.\nJohnson y DU i wthio Biden am estyniad dyddiad cau Afghanistan


Celfyddydau Rhyngwladol Cymru | Cofrestru â’r heddlu\nMae’n ofynnol i rai gwladolion tramor sy’n ymweld â’r DU, gan gynnwys Cymru, am fwy na chwe mis gofrestru â’r heddlu yn yr ardal leol lle y maent yn aros, fel a amodir yn Rheoliadau Mewnfudo’r DU (Cofrestru â’r Heddlu) 1972. Mae’r rheoliadau’n dweud bod angen i unigolyn gofrestru fel arfer os yw ef/hi yn ‘wladolyn tramor perthnasol’. Ceir rhestr o’r gwledydd y mae hyn yn cyfeirio atynt ar wefan Asiantaeth Ffiniau a Mewnfudo.\nMae’n rhaid i wŷr/gwragedd priod a phlant dros 16 y rheini y mae’n ofynnol iddynt gofrestru hefyd gofrestru â’r heddlu.\nD.S. Mae gan Swyddogion Mewnfudo a Chlirio Mynediad bŵer disgresiwn i ofyn bod unrhyw ymwelwyr tramor â’r DU, ar wahân i’r unigolion y sonnir amdanynt uchod, yn cofrestru â’r heddlu.\nMae’r canllawiau canlynol yn dod o wefan Asiantaeth Ffiniau (yr IND gynt). Dylech gyfeirio at hon am wybodaeth fanylach.\nEsemptiadau rhag Cofrestru â’r Heddlu\nYmwelwyr sy’n ddinasyddion gwledydd yr Ardal Economaidd Ewropeaidd a’r Gymanwlad (gan gynnwys Tiriogaethau Tramor Prydain).\nYmwelwyr cenedligrwydd deuol sydd â phasbort Prydeinig, neu un o’r Ardal Economaidd Ewropeaidd neu’r Gymanwlad.\nErs Tachwedd 2003 mae’r gofyniad i gofrestru â’r heddlu ar ôl cael mynediad i’r DU wedi’i brintio ar y ddogfennaeth clirio mynediad.\nO fewn saith diwrnod ar ôl cyrraedd, mae angen i wladolion tramor perthnasol gofrestru mewn gorsaf heddlu ddynodedig ar gyfer yr ardal lle y maent yn byw, neu os ydynt yn aros yn Llundain, yn Swyddfa Cofnodion Ymwelwyr Tramor. Gellir cael manylion lleoliadau cofrestru eraill, naill ai o Swyddfa Cofnodion Ymwelwyr Tramor ar 020 7230 1208 neu o orsaf heddlu leol.\nBydd angen i ymwelwyr ddod â’u pasbort a/neu eu dogfennau teithio; dau ffotograff sy’n addas i basbort; unrhyw ohebiaeth gan y Swyddfa Gartref a’u Trwydded Waith (os yn berthnasol). Codir ffi i gofrestru â’r heddlu, sef £34 ar hyn o bryd. Nid yw ymwelydd tramor, sydd wedi cofrestru â’r heddlu ac sy’n ymweld â’r DU eto o fewn llai na blwyddyn o’i ymweliad gwreiddiol, yn gorfod talu’r ffi hon eto.\nBydd yr heddlu’n rhoi tystysgrif gofrestru i’r ymwelydd. Os bydd hon yn cael ei cholli neu’i dwyn, bydd angen i’r ymwelydd brynu un newydd gan yr heddlu.\nMae angen i ymwelwyr tramor hysbysu’r heddlu os byddant yn newid cyfeiriad; yn priodi; yn cael pasbort newydd neu os bydd amgylchiadau eu cyflogaeth yn newid. Os bydd ymwelydd yn cael estyniad i’w arhosiad yn y DU, rhaid iddynt adnewyddu eu cofrestriad â’r heddlu. Nid oes ffi am wneud hyn.\nBeth sy’n digwydd os nad yw ymwelwyr yn cofrestru?\nMae methu â chofrestru’n drosedd ac mae gan yr heddlu’r hawl i ystyried erlyn. Yn y man cyrraedd, mae angen i Swyddogion Mewnfudo gofnodi’r cyfeiriad yn y DU a roddir ar gerdyn glanio’r ymwelydd ac anfonir y manylion cyswllt hyn ymlaen at yr heddlu.\nBeth sy’n digwydd ar ôl i’r ymwelydd ymadael â’r DU?\nFel arfer, mae’r dystysgrif gofrestru’n cael ei thynnu gan Swyddog Mewnfudo wrth i ymwelydd ymadael â’r DU, neu ambell waith gellir ei hanfon i Asiantaeth Ffiniau’r DU. Fel arfer, cedwir y dystysgrif gan yr heddlu am ddwy flynedd.\nGwiriadau’r Swyddfa Cofnodion Troseddol\nOs ydych yn mynd i weithio â phlant neu oedolion sy’n agored i niwed, gall yr asiantaeth yn y DU rydych yn gweithio â hi ofyn i chi gael eich gwirio gan y Swyddfa Cofnodion Troseddol. Gwneir y gwiriadau hyn gan y Swyddfa Cofnodion Troseddol (un o Asiantaethau Gweithredol y Swyddfa Gartref) i sicrhau’ch bod yn addas i weithio mewn amgylchiadau o’r fath.\nNid oes angen yn gyfreithiol i chi gael eich gwirio; penderfyniad a wneir yn ôl disgresiwn y sefydliad rydych yn gweithio iddo ydyw. Ar hyn o bryd nid yw’r Swyddfa Cofnodion Troseddol yn gwirio cyfeiriadau tramor. Os nad oes cyfeiriad gennych yn y DU ac mae angen i chi gael eich gwirio, dylid derbyn Tystysgrif Ymddygiad Da gan yr heddlu yng ngwlad eich geni yn lle hyn.\nCeir gwybodaeth fanwl ar www.crb.gov.uk neu drwy ffonio’r Swyddfa Cofnodion Troseddol ar 0870 90 90 822.\nMae bosib chwilio am rhanbarthau awdurdodau heddlu gan y Gwsanaeth Heddlu yn y DU. Am fwy o wybodaeth: www.met.police.uk


Dyddiadau 'defnyddio erbyn' ac 'ar ei orau cyn' | Asiantaeth Safonau Bwyd\nMae’r dyddiad ‘defnyddio erbyn’ yn ymwneud â diogelwch\nMae’r dyddiad ‘defnyddio erbyn’ yn ymwneud â diogelwch. Dyma’r dyddiad pwysicaf i’w gofio! Gallwch fwyta bwydydd (a rhewi’r rhan fwyaf ohonynt) hyd at y dyddiad ‘defnyddio erbyn’, ond ddim wedi hynny. Ceir dyddiadau ‘defnyddio erbyn’ ar fwyd sy’n mynd yn ddrwg yn gyflym, megis cynhyrchion cig neu salad wedi’i baratoi ymlaen llaw. Er mwyn gallu dibynnu ar y dyddiad ‘defnyddio erbyn’, mae’n rhaid dilyn cyfarwyddiadau storio’n ofalus.\nMae’r dyddiad ‘ar ei orau cyn’ yn ymwneud â safon\nMae’r dyddiad ‘ar ei orau cyn’ yn ymwneud â safon, nid diogelwch. Bydd y bwyd yn ddiogel i’w fwyta ar ôl y dyddiad hwn, ond efallai na fydd ar ei orau a ni fydd ei flas na’i wead cystal. Mae dyddiadau ‘ar ei orau cyn’ yn ymddangos ar ystod eang o fwydydd, gan gynnwys bwyd tun, bwyd wedi’i rewi ac wedi’i sychu, a bwydydd eraill. Bydd y dyddiad ‘ar ei orau cyn’ ond yn berthnasol os yw’r bwyd wedi’i storio yn unol â’r cyfarwyddiadau ar y label.\nAr ôl y dyddiad ‘defnyddio erbyn’, ni ddylech fwyta, coginio na rhewi’r bwyd. Gallai fod yn anniogel i’w fwyta neu i’w yfed, hyd yn oed os caiff ei storio’n gywir a’i fod yn edrych ac yn arogli’n iawn.\nBwyta, Coginio, Rhewi\nDefnyddiwch ein canllaw cyflym i arbed arian ac amser a lleihau gwastraff drwy fwyta, coginio neu rewi bwyd erbyn ei ddyddiad ‘defnyddio erbyn’.\n1. Cynllunio’ch prydau ymlaen llaw\nCeisiwch ddod i arfer â chymryd cip ar beth sydd gennych yn yr oergell a'r rhewgell cyn i chi fynd i siopa. Defnyddiwch fwydydd sy'n cyrraedd eu dyddiad ‘defnyddio erbyn’ a bwydydd ffres eraill fel ffrwythau a llysiau, cig, pysgod, caws neu laeth yn gyntaf, gan fod y rhain yn gallu mynd yn ddrwg dros amser.\n2. Peidiwch â dibynnu ar eich trwyn!\nGall bwyd edrych ac arogli'n iawn hyd yn oed ar ôl ei ddyddiad ‘defnyddio erbyn’, ond nid yw hynny'n golygu ei fod yn ddiogel i'w fwyta. Mae dal yn bosib ei fod wedi’i halogi. Ni allwch weld, arogli na blasu'r germau sy'n achosi gwenwyn bwyd.\n3. Manteisiwch ar fargeinion\nGallwch brynu pacedi mawr o gig (e.e. brest cyw iâr) a'u rhewi nhw'n unigol mewn bagiau llai. Gallwch goginio digon ar gyfer dau bryd (neu fwy!) a bwyta un a rhewi'r gweddill – mae hyn yn osgoi gwastraff ac yn golygu na fydd angen i chi goginio mor aml.\nMae dadmer yn gweithio fel botwm ‘oedi’. Gallwch rewi bron bob dim. Mae’n ddiogel i rewi bwyd hyd at y dyddiad ‘defnyddio erbyn’. Mae hyn yn cynnwys cigoedd a phrydau rydych wedi’u coginio o gig a gafodd ei goginio a’i rewi yn flaenorol – eich cyw iâr rhost dros ben er enghraifft. Unwaith i’r bwyd ddadmer, nid yw’r botwm ‘oedi’ yn gweithio. Felly, cofiwch ddadmer eich bwyd yn ôl yr angen – a’i fwyta o fewn 24 awr.\n4. Rhewi bwyd hyd at y dyddiad ‘defnyddio erbyn’\nGallwch rewi’r rhan fwyaf o fwydydd hyd at y dyddiad ‘defnyddio erbyn’. Er hynny, mae’n well rhewi bwyd yn syth wrth i chi sylwi nad ydych am ei ddefnyddio mewn pryd.\n5. Rhewi cig amrwd a chig wedi’i goginio\nGallwch rewi cig amrwd a chig wedi’i goginio yn ddiogel a hyd yn oed coginio cig wedi’i ddadmer mewn pryd newydd a’i rewi i’w ddefnyddio ar ddiwrnod arall. Yn syml, ewch ati i ddadmer y cig mewn oergell dros nos (gwnewch yn siŵr nad yw suddion cig amrwd yn diferu ar unrhyw fwydydd eraill yn yr oergell, yn ogystal â sicrhau bod y cig wedi dadmer yn drylwyr), ei ddefnyddio o fewn 24 awr a’i goginio tan ei fod yn stemio’n boeth.\n6. Bwyta bwyd wedi’i rewi o fewn 3 i 6 mis\nGallwch rewi bwydydd mewn rhewgell sy’n gweithio’n iawn am amser hir heb iddynt fynd yn ddrwg, ond bydd y safon yn dirywio dros amser. Felly, mae’n well eich bod yn bwyta bwyd wedi’i rewi o fewn 3 i 6 mis (ond cofiwch edrych ar unrhyw gyfarwyddiadau rhewi ar y deunydd pecynnu). Os ydy’ch cig wedi’i rewi am gyfnod hirach, gallwch ei farinadu cyn ei goginio er mwyn gwella’r gwead, neu gallech ddefnyddio perlysiau a sbeisys er mwyn ychwanegu blas.\n7. Dadmer dros nos yn yr oergell\nGallwch ddadmer bwyd dros nos yn yr oergell, ond cofiwch sicrhau ei fod wedi'i ddadmer yn drylwyr. Ar ôl iddo ddadmer, dylech ei ddefnyddio o fewn 24 awr a'i goginio tan ei fod yn stemio'n boeth. Os oes angen y bwyd arnoch ar frys, gallwch ei ddadmer yn ddiogel yn y microdon, ond cofiwch sicrhau nad oes darnau oer neu ddarnau wedi'u rhewi yn y canol.\nMae'n well cadw bwyd mewn cynhwysydd sydd â chaead arno neu orchuddio'r bwyd mewn ffoil, papur rhewi neu cling ffilm cyn ei roi yn y rhewgell, fel arall bydd yr aer oer yn ei sychu. Ceisiwch gael gwared ar unrhyw aer o'r bagiau rhewi.


Elis James a chomedi Cymraeg - BBC Cymru Fyw\nAr 17 Medi bydd y digrifwr Elis James yn recordio ei sioe stand-yp awr o hyd cyntaf yn yr iaith Gymraeg ar gyfer S4C.\nMae Elis, sy'n wreiddiol o Gaerfyrddin, wedi ennill ei blwy' ar y syrcit gomedi yn Lloegr ac mae'n lais cyfarwydd ar sioeau comedi BBC Radio 4 a BBC Radio Wales. Ond a fydd o'n llwyddo i wneud i'r Cymry Cymraeg chwerthin? Bu'n trafod ei her ddiweddara' gyda Cymru Fyw:\nDim ond yr ail sioe o'i math ar S4C yw hon - y llall oedd sioe ragorol 'Pechu' gan Tudur Owen yn gynharach eleni. Fel rhywun sydd ddim wedi bod yn rhan o fyd comedi yn yr iaith Gymraeg, dim ond nawr rwy'n sylweddoli bod hyn yn big deal.\nMagwyd fi mewn teulu Cymraeg, mewn ardal Gymraeg, ac eto pan ddechreuais i berfformio stand-yp yn 2005, doedd ei wneud e' yn y Gymraeg ddim wir yn opsiwn.\nI ddweud y gwir dim ond tua chwech o ddigrifwyr Saesneg eu hiaith oedd yn gweithio yn ne Cymru ar y pryd (er, yn ôl un amcangyfrif, erbyn 2015, mae dros 300,000 yn ardal Penybont yn unig, felly... ), a gallai newbie fel fi ddim ond cael tua dwy gig y mis yng Nghaerdydd. Ond beth am gigs iaith Gymraeg?\nDisgrifiad o’r llun, Elis yn perfformio ar Radio 4 gyda Mark Steel\nDechreuad y stand-yp Cymraeg\nCafodd y sioe stand-yp Cymraeg gyntaf ei chynnal yng Nghaerdydd ym 1991. Cafodd y noson ei threfnu gan Gethin Thomas a'i gwmni, Zeitgeist (sy'n cynhyrchu fersiwn byw a theledu fy sioe i) ond erbyn 2005 doedd dim gigs rheolaidd Cymraeg ro'n i'n ymwybodol ohonyn nhw.\nIe, roedd 'na ambell i gig one off mewn ystafelloedd cefn tafarndai llawn pobl o'r Mentrau Iaith ac un hen ddyn yn eistedd yn y rhes flaen yn ysgwyd ei ben yn feirniadol bob tro byddai un o'r comedians yn dweud geiriau rude. Beth bynnag, doedd dim digon o amser llwyfan i ddatblygu set gomedi Gymraeg.\nAr ôl cwpl o flynyddoedd fel stand-yp symudais i Lundain, ble roedd cyflwr stand-yp iaith Gymraeg, i fod yn onest, yn drychinebus. Tries i wneud fy set Gymraeg yn Kentish Town. Aeth i lawr fel lead balloon. Blydi Londoners.\nWrth ddod yn ôl i Gymru i berfformio, mae'n galonogol gweld bod stand-yp Cymraeg ar i fyny. Yn wir, efallai mai dyma'r unig ran o'r diwylliant Cymraeg sy'n tyfu!\nGyda sioeau teledu fel 'Gwerthu Allan' a 'Pechu', sioeau yn llenwi theatrau ar hyd a lled y wlad, a nawr fy sioe i, mae'n ymddangos bod ymdrech wirioneddol gan y cyfryngau Cymraeg i gefnogi'r grefft.\nY rheswm bod hwn yn gymaint o big deal yw bo' fi wedi dysgu cymaint o wrthwynebiad oedd yna i'r syniad o stand-yp yn y Gymraeg (a'r comedïwyr) gan garfannau mwy traddodiadol a gwledig y byd Cymraeg ers canol y 90au.\nRoedd 'na honiad ar un adeg nad oedd y gynulleidfa Gymraeg eisiau gweld un comedïwr ar y sgrin am fwy na thair munud, roedd 'na gwynion rhagfarnllyd am acenion comedïwyr o'r de ddwyrain, a phrun bynnag, doedd stand-yp ddim yn rhan o'r traddodiad Cymraeg.\nDisgrifiad o’r llun, "Be? Comedi yn y 'Steddfod? Wnaiff e byth weithio!"\nBu farw'r ddadl yma yn ystod y Gala Gomedi stand-yp, o flaen cynulleidfa o fil o bobl, ym Mhafiliwn Eisteddfod Bro Morgannwg ym 2012, gafodd ei darlledu wedyn ar S4C.\nErbyn heddiw mae mwy o ddigrifwyr yn gweithio trwy gyfrwng y Gymraeg nag erioed o'r blaen. Mae S4C yn cefnogi stand-yp, ac mae stand-yp Cymraeg hyd yn oed wedi ymddangos yn y Babell Lên!\nFelly dyma ni. Dim ond 24 blynedd fer ar ôl iddo fe ddechre, mae stand-yp Cymraeg wedi mynd yn mainstream.\nGallwn ni berfformio setiau sy'n rhedeg yn hirach na thair munud (sy'n drueni i ddweud y gwir, achos mae fy nghof yn ofnadwy) ac mae cenhedlaeth newydd o ddigrifwyr yn lansio gyrfaoedd yn gwneud yr hyn maen nhw'n ei garu ac yn eu hiaith eu hunain.\nAc mae hynny'n big deal.\nBydd Elis James yn perfformio ei stand-yp Cymraeg nos Fercher 16 Medi yn y Parot, Caerfyrddin am 19:30\nBydd ei berfformiad yn Y Coleg Cerdd a Drama, Caerdydd ar nos Iau 17 Medi am 20:00 yn cael ei ffilmio ar gyfer S4C.


Swyddfa Comisiynydd yr Heddlu a Throseddu’n ennill gwobr genedlaethol arobryn am ei chynllun ymwelwyr annibynnol â dalfeydd\nMae Swyddfa Comisiynydd Heddlu a Throseddu Dyfed-Powys wedi ennill gwobr genedlaethol arobryn am ansawdd ei Chynllun Ymwelwyr Annibynnol â Dalfeydd.\nYn Nyfed-Powys, mae 26 gwirfoddolwr – Ymwelwyr Annibynnol â Dalfeydd – yn ymweld â dalfeydd heddlu’n ddirybudd er mwyn gwirio hawliau, haeddiannau, lles ac urddas carcharorion mewn dalfeydd heddlu. Maen nhw’n adrodd ar eu canfyddiadau i Gomisiynwyr Heddlu a Throseddu, sydd, yn eu tro, yn dal y Prif Gwnstabl i gyfrif.\nCyflwynwyd Gwobrau Sicrhau Ansawdd cyntaf y Gymdeithas Ymwelwyr Annibynnol â Dalfeydd mewn seremoni yn Nhŷ’r Arglwyddi ddydd Mercher 15 Mai. Cymdeithas Ymwelwyr Annibynnol â Dalfeydd yw’r sefydliad cenedlaethol sy’n cefnogi, arwain a chynrychioli cynlluniau ymwelwyr annibynnol â dalfeydd a reolir yn lleol. Mae cynlluniau’n rheoli timoedd o wirfoddolwyr annibynnol sy’n ymweld â charcharorion mewn dalfeydd heddlu.\nRoedd pedair lefel wobrwyo, ac roedd hi’n dda iawn gan Gynllun Dyfed-Powys dderbyn y safon aur, sy’n golygu bod y cynllun yn cynnig safon ardderchog o ran ymweld â dalfeydd a rheoli gwirfoddolwyr. Sefydlwyd y cynllun yn Nyfed-Powys yn 2001, ac ers iddo gael ei gyflwyno, mae miloedd o ymweliadau wedi’u cwblhau mewn dalfeydd ledled yr ardal heddlu.\nGan groesawu’r wobr, dywedodd Dafydd Llywelyn, Comisiynydd Heddlu a Throseddu Dyfed-Powys:\n“Rwy’n falch iawn bod ein Cynllun wedi’i gydnabod fel un safon aur. Mae ymwelwyr annibynnol â dalfeydd wedi cyflwyno tryloywder i brosesau dalfeydd yr heddlu, ac mae gan ein gwirfoddolwyr rôl hollbwysig o ran sicrhau bod hawliau dynol carcharorion yn cael eu cynnal a bod Deddf yr Heddlu a Thystiolaeth Droseddol 1984 yn cael ei dilyn. Mae’r brwdfrydedd, cefnogaeth ac ymrwymiad parhaus a ddangosir gan ein holl ymwelwyr annibynnol â dalfeydd yn allweddol i lwyddiant y Cynllun, a hoffwn ddiolch i bawb ohonynt yn bersonol.”\nDywedodd Shirley Matthews, Ymwelydd Annibynnol â Dalfeydd ar gyfer Dyfed-Powys:\n“Rwy’n falch fy mod i wedi fy newis i gynrychioli ein tîm yn y gwobrau, a bod gwaith da’r grŵp yn ein hardal wedi’i gydnabod. Rwy’n falch hefyd bod y gwaith rydyn ni’n ei wneud yn helpu i gynnal safonau lles ar gyfer carcharorion ac yn cefnogi staff dalfeydd i gyflawni eu dyletswyddau’n ddiogel.”\nDywedodd Katie Kempen, Prif Weithredwr y Gymdeithas Ymwelwyr Annibynnol â Dalfeydd: "Mae Cynlluniau Ymwelwyr Annibynnol â Dalfeydd yn sicrhau fod gan y cyhoedd oruchwyliaeth o faes plismona lle mae llawer o bwysau ac sy’n aml yn guddiedig. Mae’r gwobrau hyn yn dangos sut mae cynlluniau lleol yn defnyddio adborth gan wirfoddolwyr i wneud newidiadau a sicrhau bod dalfeydd yr heddlu’n llefydd diogel ac urddasol i bawb. Rwy’n llongyfarch cynlluniau ar eu llwyddiannau.”


Byddwch y newid rydych chi eisiau ei weld – Our Bright Future\nHome/Cymraeg blog/Byddwch y newid rydych chi eisiau ei weld\nHelo, Finn Jones ydw i. Rydw i’n bedair ar ddeg oed, yn dod o Ogledd Cymru ac yn rhan o brosiect Ein Glannau Gwyllt. Fe gefais i gais i ysgrifennu am fy mhrofiadau gydag Our Bright Future, er mwyn helpu pobl ifanc eraill efallai i allu cymryd rhan yn ein hymgyrch ni.\nSut i gysylltu ag ASau\nDydi llawer o bobl fy oedran i ddim yn gyfforddus yn cysylltu â’r bobl sy’n gwneud penderfyniadau yn lleol; y bobl sy’n gyfrifol am helpu eu cymuned leol. Rydw i eisiau helpu i newid hynny. Rydw i wedi bod yn y Senedd gydag Our Bright Future ac wedi siarad gydag ASau. Mae’n hawdd iawn cysylltu â’ch AS. Fe allwch chi anfon llythyr neu e-bost. Dechreuwch gyda chyflwyniad, gwneud eich pwynt yn glir a cheisio gwneud eich llythyr yn ddiddorol a hawdd ei ddarllen. I gael gwybod pwy yw eich AS lleol a dod o hyd i’w fanylion cyswllt, ewch i wefan y Senedd a dylai’r holl wybodaeth berthnasol fod ar gael yn hwylus.\nFe gefais i fy nghymell i ysgrifennu at fy AS lleol, Chris Ruane, gan fy mod i’n teimlo’n angerddol am un o dri Chais ymgyrch Our Bright Future. Rydw i’n meddwl y dylai’r Llywodraeth alluogi plant ysgol i gael awr o amser gwersi yn yr awyr agored bob dydd. Roedd Chris Ruane AS yn cytuno bod hyn yn bwysig ond dywedodd Llywodraeth Cymru mai dewis yr ysgolion yw a ydyn nhw eisiau gweithredu dysgu yn yr awyr agored ai peidio. Roedd ei ymateb yn llawn gwybodaeth ac roeddwn i’n falch o gael deall mwy. Dydych chi ddim yn mynd i gael ateb bob tro, a byth o fewn diwrnod neu ddau. Yn ôl gwefan y Senedd, os nad ydyn nhw wedi ymateb o fewn pythefnos, fe ddylech chi ystyried gwneud galwad ffôn i ddilyn y neges e-bost neu’r llythyr.\nNesaf, roeddwn i eisiau siarad mwy am fy ymwneud ag Our Bright Future a pham rydw i wedi mwynhau cymaint. Ers dechrau gyda’r prosiect, rydw i wedi gwneud ffrindiau da iawn a sylweddoli beth sy’n bwysig mewn bywyd. Fy mhrif nod i yw cael swydd yn gweithio gydag Ymddiriedolaeth Natur Gogledd Cymru, a dyna beth rydw i’n anelu ato. Wedi’r cyfan, os cewch chi swydd rydych chi’n ei mwynhau yn fawr, ’fydd dim un diwrnod yn teimlo fel gwaith. Rydw i wedi cael profiadau nad ydi llawer o bobl eraill wedi eu cael ac rydw i’n dal i gael y cyfleoedd yma, hyd at heddiw hyd yn oed. Heb dreulio cymaint o amser yn yr awyr agored ag ydw i, dydw i ddim yn meddwl y byddwn i mor hapus ag ydw i nawr. Mae hapusrwydd yn dod o wneud pethau rydw i’n hoff iawn ohonyn nhw. I mi, mae hynny’n unrhyw beth cysylltiedig â’r awyr agored, ac rydw i eisiau ysbrydoli pobl eraill i wneud pethau yn yr awyr agored hefyd.\nRydw i’n gobeithio y gwelwn ni newid ar sail beth rydw i wedi’i wneud. Rydw i’n gobeithio y gallaf i helpu i chwarae rhan mewn creu byd gwell. Efallai nid heddiw ac efallai nid yfory ond, yn y pen draw, rydw i eisiau gallu gweld bod rhywbeth pwysig wedi digwydd, gwenu, a dweud, ‘Fi wnaeth hyn’na. Fi oedd yn gyfrifol.’ Rydw i’n meddwl y dylai pawb geisio sicrhau manteision i bobl eraill, a’r byd o’u cwmpas nhw. Hyd yn oed os yw mor syml â defnyddio bag siopa ailddefnyddiadwy, lleihau ein defnydd o ddŵr neu godi sbwriel, mae’n bwysig ein bod ni’n ceisio helpu cymaint ag y gallwn ni, mewn ffyrdd bychain hyd yn oed. Dysgu mwy am fyd natur a sut i’w helpu, ac wedyn gweithredu ynghylch yr wybodaeth honno. Rydw i eisiau hybu byd hapusach a diogelach, gydag amgylchedd a hinsawdd iach. Dyna un o fy nodau mwyaf i, dod o hyd i ffordd o wneud newidiadau mawr i’r byd a gwneud iawn am beth sydd o’i le arno. Byddwch y newid rydych chi eisiau ei weld.\nYdych chi wedi cael eich ysbrydoli gan Finn? Ydych chi eisiau cysylltu â’r bobl sy’n gwneud penderfyniadau yn eich ardal leol chi i ofyn am dreulio mwy o amser yn dysgu ym myd natur ac amdano? Mae posib lawrlwytho neges e-bost wreiddiol Finn at ei AS yma ac mae’r llythyr mae wedi’i anfon at yr holl ysgolion uwchradd a cholegau yng Ngogledd Cymru ar gael i’w lawrlwytho yma. Mae posib defnyddio’r rhain fel templed ar gyfer eich llythyrau a’ch negeseuon e-bost chi.


Fersiwn o ‘Auld Lang Syne’ yn lansio blwyddyn yr iaith Wyddeleg – Golwg360\n31 Rhagfyr 2017 am 11:57 Diweddarwyd 2 Ionawr 2018 am 15:25\nMae fersiwn Wyddeleg o ‘Auld Lang Syne’ sydd wedi cael ei chomisiynu ar gyfer Blwyddyn yr iaith Wyddeleg (Bliain na Gaeilge) yn ymddangos ar wefannau cymdeithasol heddiw (Rhagfyr 31).\nBydd y flwyddyn o godi ymwybyddiaeth yn gyfle i hyrwyddo’r iaith ymhlith siaradwyr rhugl, dysgwyr a phobol sy’n ymddiddori yn yr iaith, yn ôl Conradh na Gaeilge (Cynghrair yr Iaith Wyddeleg), sydd wedi trefnu’r digwyddiadau ar gyfer 2018.\nMae’r gân draddodiadol wedi’i gosod ar fideo sy’n dangos tirlun Iwerddon.\nSeo leagan speisialta coimisiúnaithe de ‘Auld Lang Syne’ as Gaeilge do Bhliain na Gaeilge 2018\nBainigí sult, agus athbhliain faoi mhaise daoibh uilig. pic.twitter.com/Ks9Wr54QQq\n— Bliain na Gaeilge (@gaeilge2018) December 31, 2017\nHeno, fe fydd neges gan Arlywydd Iwerddon, Michael D. Higgins yn cael ei darlledu yn ystod dathliadau’r Flwyddyn Newydd.\nBob mis yn ystod 2018, fe fydd heriau’n cael eu gosod er mwyn i bobol gael ymarfer eu sgiliau iaith, ac fe fydd hynny’n digwydd yn bennaf drwy’r teledu a radio.\nMae’r ymgyrch eisoes wedi cael cefnogaeth dros 50 o sefydliadau, gan gynnwys Llywodraeth Iwerddon.\nYn ôl llywydd Conradh na Gaeilge, Niall Comer, fe fydd Blwyddyn Bliain na Gaeilge (Gwyddeleg Pawb) yn “gyfle gwych” i siaradwyr o bob gallu i ddefnyddio’r iaith yn fwy aml.\n“Rydym yn gwahodd y cyhoedd i gymryd rhan mewn digwyddiadau sy’n cael eu trefnu drwy gydol y flwyddyn fel eu bod yn defnyddio mwy o Wyddeleg yn ystod y flwyddyn ac yn debyg i’r ‘Gathering’ yn 2013, i gynnal eu digwyddiadau eu hunain, boed yn fore coffi drwy gyfrwng yr iaith Wyddeleg neu rywbeth tebyg.”\nYchwanegodd cydlynydd Bliain na Gaeilge, Síomha Ní Ruairc: “125 o flynyddoedd ar ôl dechrau adfywiad yr iaith Wyddeleg, mae Bliain na Gaeilge yn rhoi’r cyfle i ni ddathlu’r holl gyflawniadau er lles yr iaith ers 1893.\n“Mae hefyd yn gyfle i roi’r Wyddeleg a’r heriau mae’r iaith yn eu hwynebu heddiw wrth galon y sgwrs genedlaethol.”


Croes Eliseg - Wicipedia\ncolofn fuddugoliaeth rhestredig Gradd I yn Llandysilio-yn-Iâl\n(Ailgyfeiriad oddi wrth Piler Eliseg)\nMae Croes Eliseg neu Golofn Eliseg yn golofn sy'n coffhau Elisedd ap Gwylog (bu farw c. 755), brenin Powys. Saif yn agos i Abaty Glyn y Groes, ger Llangollen, Sir Ddinbych; cyfeiriad grid SJ202445. Credir mai camgymeriad ar ran y cerfiwr oedd cerfio "Eliseg" yn lle "Elisedd".\ncolofn fuddugoliaeth, safle archaeolegol\n124.9 metr, 106 metr\n52.9892°N 3.1873°W, 52.9921°N 3.18931°W\n1 Y Groes\n2 Y mwnt\nCodwyd y golofn gan or-ŵyr Elisedd, Cyngen ap Cadell. Mae'r arysgrif Ladin ar y golofn bron yn amhosibl ei darllen yn awr, ond yr oedd yn gliriach yn oes Edward Llwyd a wnaeth gopi ohono. Mae cyfieithiad o'r rhan o'r arysgrif sy'n delio ag Elisedd fel a ganlyn :\nYsgrifen ar Groes Eliseg\n+ Concenn fab Catell, Catell fab Brochmail, Brochmail fab Eliseg, Eliseg fab Guoillauc.\n+ A'r Concenn hwnnw, gor-ŵyr Eliseg, a gododd y maen yma ar gyfer ei hen daid Eliseg.\n+ Yr Eliseg hwnnw a gasglodd ynghyd etifeddiaeth Powys . . . allan o afael yr Eingl â'i gleddyf ac â thân.\n+ Pwy bynnag sy'n ailadrodd yr arysgrif yma, rhoed fendith ar enaid Eliseg.\nMae'r golofn yn awr yng ngofal Cadw.\nCrug crwn ydy'r mwnt lle saif y Groes. Cofrestrwyd y crug hwn gan Cadw a chaiff ei adnabod gyda'r rhif SAM: DE015. Ceir bron i 400 o grugiau crynion ar y gofrestr; mwy nag unrhyw fath arall o heneb. Fe godwyd y crug gan bobl Oes yr Efydd fel rhan o'u seremonïau neu i gladdu'r meirw.\n↑ John Edward Lloyd (1911) A history of Wales from the earliest times to the Edwardian conquest (Longmans, Green & Co.).\nCrug a Chroes Eliseg ar wefan Coflein (Comisiwn Brenhinol Henebion Cymru)[dolen marw]\nWedi dod o "https://cy.wikipedia.org/w/index.php?title=Croes_Eliseg&oldid=10902854"\nLast edited on 20 Mawrth 2021, at 11:45\nNewidiwyd y dudalen hon ddiwethaf ar 20 Mawrth 2021, am 11:45.


Y Seithfed diwrnod: Manylion y Cymry yn y Gemau Paralympaidd - BBC Cymru Fyw\nY Seithfed diwrnod: Manylion y Cymry yn y Gemau Paralympaidd\nduration 5 Medi 2012\nNifer o Gymry yn cystadlu mewn amryw o gampau ar seithfed niwrnod y Gemau Paralympaidd yn Llundain.\nMae Mark Colbourne wedi ennill ei drydedd medal yn y Gemau wrth iddo ennill medal arian ar y ffordd yn y ras yn erbyn y cloc C1. Gorffennodd y ras mewn 25 munud 29.37 eiliad. Dim ond 13 eiliad oedd Colbourne y tu ôl i'r enillydd, Michael Teuber o'r Almaen (25 munud 16.43 eiliad).\nDoedd 'na ddim cymaint o lwc i Rachel Morris oedd yn cystadlu ar y ffordd yn y ras yn erbyn y cloc H3. Gorffennodd hi'n bumed mewn amser o 36 munud 38.97 eiliad. Sandra Graf o'r Swistir oedd yn fuddugol mewn amser o 33 munud 21.61 eiliad.\nWedi ennill medal efydd yn y ras gyfnewid 4x100m ddydd Mawrth, methu wnaeth Jenny McLoughlin i ennill medal arall yn rownd derfynol y ras 200m T37. Roedd hi wedi gorffen yn drydydd yn y rhagras gydag amser o Ond yn y rownd derfynol fe wnaeth hi orffen yn bumed mewn 30.08 eiliad. Johanna Benson o Namibia enillodd y Fedal Aur gydag amser o 29.26 eiliad. Daeth Bethany Woodward o Brydain yn ail (29.65 eiliad) a Maria Seifert o'r Almaen yn drydydd (29.86 eiliad).\nMae Sam Scott a James Roberts yn aelodau o dîm Prydain. Roedden nhw'n cystadlu ddydd Mercher yn erbyn Iran. Colli wnaethon nhw o 3-0.\nEnillodd Jacob Thomas ei gystadleuaeth yn erbyn Veronica Pamies Morera o Sbaen o 8-1. Fe fydd yn wynebu Grigorios Polychronidis o Wlad Groeg ddydd Iau.\nFalle bydd Paul Karabadark yn cystadlu yn nhîm y dynion a Sara Head yn cystadlu yn nhîm y merched.\nRoedd Pippa Britton yn cystadlu yn nhim merched Prydain. Fe wnaethon nhw golli yn erbyn Korea yn rownd y chwarteri o 188-153. Korea aeth ymlaen i ennill y Fedal Aur.\nCafodd Stephen Thomas ddiwrnod da yn Weymouth wrth barhau i gystadlu yn y ras Sonar yn nhîm Prydain. Ond mae cosb o bedwar pwynt yn golygu bod Thomas a'r ddau arall sydd yn y gwch wedi syrthio o safle'r fedal efydd ar ôl 10 ras i'r pumed safle. Bydd y ras olaf ddydd Iau.\nWedi siom dydd Llun yn ras 200m gymysg (SM6) mae Liz Johnson wedi torri record Baralympaidd wrth ennill ei ragras yn y 100m dull broga (SB6) fore Mercher mewn amser o 1 munud 41.09 eiliad. Yn y rownd derfynol llwyddodd i orffen yn drydydd a sicrhau medal efydd arall i Gymru a Phrydain.\nDyma oedd diwrnod cyntaf y gystadleuaeth. Mae David Anthony yn nhîm Prydain. Fe wnaethon nhw golli i America o 56-44.


Coleg yn lansio menter syâ€™n cefnogi talent greadigol o Gymru i weithio yn y diwydiant ffilm - Coleg y Cymoedd\nHomeAboutNewsColeg yn lansio menter syâ€™n cefnogi talent greadigol o Gymru i weithio yn y diwydiant ffilm\nColeg yn lansio menter syâ€™n cefnogi talent greadigol o Gymru i weithio yn y diwydiant ffilm\nMae coleg yng nghymoedd De Cymru wedi ymuno Ã¢ chorff creadigol blaenllaw er mwyn hybu cyfleoedd dysgwyr i sicrhau gyrfa ym myd ffilm a theledu.\nMae Coleg y Cymoedd wedi partneruâ€™n swyddogol Ã¢ Screen Alliance Wales, sefydliad dielw syâ€™n gweithio i ddatblygu a thyfu talent ar gyfer diwydiannau teledu a ffilm Cymru.\nBydd y bartneriaeth yn galluogi dysgwyr i ennill profiad gwerthfawr yn y diwydiant gyda chwmnÃ¯au cynhyrchu ffilm a theledu yng Nghymru, yn ogystal Ã¢’r cyfle i ddysgu’n uniongyrchol gan arbenigwyr blaenllaw yn y maes.\nEr bod y cynlluniau gwreiddiol ar gyfer y rhaglen yn canolbwyntio ar gynnig lleoliadau gwaith a theithiau o amgylch cyfleusterau, yng ngoleuni’r amgylchiadau presennol, addaswyd elfennau o’r cynllun er mwyn canolbwyntio ar ddosbarthiadau rhithwir a gweithdai cymdeithasol o bell. Hefyd, bydd dysgwyr yn mynychu sesiynau hyfforddi ar sut i weithredu’n ddiogel yn y sector yn ystod y pandemig.\nUnwaith y bydd yn briodol, mae’r coleg yn gobeithio cyflwyno’r rhaglen lawn, a fydd yn rhoi mynediad i ddysgwyr at leoliadau profiad gwaith amrywiol lle byddant yn gallu cysgodi gweithwyr proffesiynol y diwydiant a chael trosolwg ar wahanol rolau ym myd teledu a ffilm. Hefyd, byddant yn elwa o ymweliadau a theithiau o amgylch Wolf Studios Wales yng Nghaerdydd, sy’n enwog am gynhyrchu sioeau fel yr rhaglen boblogaidd His Dark Materials ar BBC1, drama Sky A Discovery of Witches a chyd-gynhyrchiad BBC / HBO sydd ar y gweill.\nFel cam cyntaf creu cysylltiadau cryfach Ã¢ diwydiant yng Ngholeg y Cymoedd, mae’r tÃ®m talentog y tu Ã´l i His Dark Materials wedi sefydlu canolfan yn y coleg. Bydd penaethiaid Effeithiau Creaduriaid y sioe, Brian Fisher ac Eliot Gibbins, sy’n gyfrifol am greu’r cyfeiriadau ar-set ar gyfer y creaduriaid a geir yn y gyfres, yn gweithio o’r coleg dros y flwyddyn nesaf, yn datblygu effeithiau creaduriaid ar gyfer amrywiaeth o gynyrchiadau ffilm a theledu.\nFel artistiaid preswyl, byddant yn rhannu byd hynod ddiddorol effeithiau creaduriaid Ã¢â€™r dysgwyr, gan ddangos iddynt sut y defnyddir pypedau traddodiadol ac effeithiau gweledol blaengar i ddod Ã¢ chythreuliaid ac anifeiliaid yn fyw ar y sgrin.\nDywedodd Eliot Gibbins: â€œRydym yn angerddol am addysgu a meithrin y genhedlaeth nesaf o dalent greadigol. Bydd cael ein lleoli yng Ngholeg y Cymoedd yn ein galluogi i gynnig cyfleuster addysgol, gan gynnal seminarau a gweithdai i helpu myfyrwyr i ennill profiad ymarferol a datblygu’r sgiliau sydd eu hangen i gael swydd yn y diwydiant.\nâ€œYn ogystal Ã¢ helpu i greu cyflenwad o ddarpar ymgeiswyr ar gyfer rolau yn y dyfodol, bydd cael canolfan yma yn caniatÃ¡u inni ddefnyddio offer anhygoel y coleg sydd flaen y gad yn y diwydiant.â€\nMae Jacob Mansell, sy’n 18 oed ac yn dod o Ben-coed, yn un o’r dysgwyr sydd ar fin elwa o’r bartneriaeth. Dywedodd Jacob, sydd newydd ddechrau cwrs mewn creu propiau yng Ngholeg y Cymoedd: â€œRwyâ€™n llawn cyffro wrth ddechrau fy nghwrs mewn creu propiau a rhan oâ€™r rheswm pam y dewisais astudio yma oedd oherwydd y cysylltiadau Ã¢ diwydiant. Bydd ennill profiad gwaith yn hanfodol i hybu fy nghyfleoedd cyflogaeth yn y diwydiannau creadigol.\nâ€œBydd cael y cyfle i weithio gyda gweithwyr proffesiynol yn fy helpu i benderfynu ym mha faes rydw i eisiau gweithio, yn rhoi hwb i’m sgiliau ac yn fy helpu i sefyll allan oddi wrth bobl eraill. Hefyd, bydd yn fy ngalluogi i greu cysylltiadau Ã¢ phobl allweddol yn y diwydiant, a fydd yn ddefnyddiol iawn yn y dyfodol. â€\nHefyd, fel rhan o’r bartneriaeth Ã¢ Screen Alliance Wales, bydd y coleg yn gweithio’n agos gyda’r sefydliad i ddatblygu ei gyrsiau yn unol Ã¢ gofynion y diwydiant, gan sicrhau bod gan ddysgwyr y sgiliau y bydd eu hangen arnynt ar gyfer gyrfaoedd llwyddiannus. Hefyd, gwahoddir arbenigwyr blaenllaw i gynnal dosbarthiadau meistr i ddysgwyr creadigol y coleg.\nDiolch i’r bartneriaeth, bydd dysgwyr ar gyrsiau creadigol yn gallu datblygu ystod o sgiliau allweddol ar gyfer y diwydiant gan gynnwys gwaith camera, effeithiau arbennig a chreu propiau. Hefyd, byddant yn cymryd rhan mewn ffug gyfweliadau i’w paratoi ar gyfer rolau yn y dyfodol mewn meysydd creadigol.\nDywedodd Alistair Aston, arweinydd y cwrs Creu Propiau ar gyfer Teledu a Ffilm yng Ngholeg y Cymoedd: â€œRydym yn gyffrous iawn i fod yn cydweithio Ã¢ Screen Alliance Wales a bydd y bartneriaeth yn dod Ã¢ llawer o fuddion iâ€™n dysgwyr, gan sicrhau bod ganddynt y sgiliau a’r profiad i ymuno Ã¢ gweithlu’r dyfodol.\nâ€œYn amlwg, gydaâ€™r hinsawdd sydd ohoni, buâ€™n rhaid addasu pethau i sicrhau bod dysgwyr yn parhau i gael mynediad at brofiad a gwybodaeth gweithwyr proffesiynol y diwydiant mewn ffordd ddiogel. Rydym wrth ein boddau bod tÃ®m effeithiau creaduriaid His Dark Materials yn ymuno Ã¢ ni fel artistiaid preswyl yn y coleg. Byddant yn adnodd dysgu amhrisiadwy i ddysgwyr ar draws ein portffolio cyfan o gyrsiau creadigol.”


Os gofynnwch am daliad ar gyfer cyfleuster talu - fel cardiau credyd - mae gennych rwymedigaethau penodol yn ôl y gyfraith\nCyfyngiadau ar ffioedd talu\nDiffiniadau o fusnesau a defnyddwyr\nSectorau busnes sydd wedi'u heithrio\nMicrofusnesau a busnesau newydd\nContractau wedi'u heithrio\nHawliau defnyddwyr i dderbyn iawndal\nOs caniatewch i gwsmeriaid dalu am eich nwyddau a gwasanaethau gyda cherdyn credyd neu gerdyn debyd, a chodwch ffi am gynnig y cyfleuster talu hwn, yna mae'n bosibl y'ch llywodraethir gan Reoliadau Hawliau Defnyddwyr (Gordaliadau Talu) 2012. Mae'r Rheoliadau'n anelu at egluro hawliau defnyddwyr mewn cysylltiad â dulliau talu a ddefnyddir wrth brynu nwyddau a gwasanaethau. Mae'r cyfarwyddyd hwn yn ceisio esbonio'r Rheoliadau hyn a sut y gallwch godi ffi ar gwsmeriaid am gynnig y cyfleusterau talu hyn.\nPwrpas y Rheoliadau yw:\ncynyddu tryloywder ynghylch prisiau, a fydd yn galluogi cwsmeriaid i ddewis yn effeithiol rhwng gwahanol nwyddau a gwasanaethau.\nsicrhau bod y ffioedd yn adlewyrchu'r gost wirioneddol i'ch busnes\nannog cystadleuaeth deg\nDaeth y Rheoliadau Hawliau Defnyddwyr (Gordaliadau Talu) 2012 i rym ar 6 Ebrill 2013 a maent yn perthyn i gontractau y cytunwyd iddynt ar neu wedi'r dyddiad hwnnw. Bydd y Rheoliadau'n dal i ganiatáu i fusnes godi ffi am daliadau gyda cherdyn credyd neu gerdyn debyd. Fodd bynnag, os oes rhaid i gwsmer dalu gordaliad am ddefnyddio'r cerdyn credyd neu gerdyn debyd yna mae'n rhaid nad yw'r gordaliad hwnnw'n uwch na'r gost mae'n rhaid i'r busnes ei thalu am brosesu'r dull talu hwnnw. Nid yw'r Rheoliadau'n pennu unrhyw uchafswm symiau gan y dylai'r costau adlewyrchu'r gost wirioneddol i'r busnes unigol am brosesu'r taliad.\nMae dulliau talu'n ymestyn y tu hwnt i gardiau credyd a debyd a maent yn cynnwys (ond nis cyfyngir i) arian parod, sieciau, cardiau rhagdaledig, cardiau gwystl, trosglwyddiadau credyd a debydau uniongyrchol. Wrth i'r dechnoleg ynghylch taliadau ddatblygu, bydd unrhyw ddulliau talu newydd hefyd yn amodol ar y Rheoliadau.\nGall busnes weithredu'r ffi dalu ar sail y gost gyfartalog a dynnir wrth brosesu'r taliad trwy fodd neilltuol.\nHefyd gall busnesau godi ffioedd archebu a ffioedd gweinyddol cyhyd â bod y ffioedd hyn yn aros yn gyson beth bynnag yw'r dull talu. Er enghraifft, bydd y ffi archebu yn £10 os telir y taliad am archebu gydag arian parod neu gyda cherdyn debyd.\nMae'r Rheoliadau'n perthyn i gontractau a wneir rhwng busnesau a defnyddwyr yn unig.\nMae defnyddiwr yn berson sy'n cytuno i'r contract at ddibenion sy'n gyfangwbl neu'n bennaf y tu allan i fasnach, busnes, crefft neu broffesiwn y person.\nMae busnes yn berson sy'n gweithredu at ddibenion sy'n perthyn i fasnach, busnes, crefft neu broffesiwn y person p'un ai ydynt yn unigolyn, partneriaeth neu sefydliad.\nNid yw contractau busnes i fusnes yn amodol ar y Rheoliadau.\nMae'r Rheoliadau'n perthyn i gontractau pa ffordd bynnag y'i gwneir. Felly byddant yn perthyn heb ystyried y dull gwerthu. Maent yn cwmpasu contractau a wneir ar safleoedd busnes, contractau a wneir i ffwrdd o safleoedd busnes, a'r rhai hynny a wneir o bellter (er enghraifft, prynu ar y rhyngrwyd neu ar y ffôn).\nEithriwyd rhai sectorau busnes penodol o'r Rheoliadau. Mae gwybodaeth bellach ar y mathau hyn o fusnes yn y cyfarwyddyd BIS (gweler isod).\nNi fydd y Rheoliadau yn perthyn i ficro-fusnesau nag i fusnesau newydd i gyd tan 12 Mehefin 2014.\nDiffiniad symlach o ficro-fusnes yw busnes â llai na 10 cyflogai (a gyfrifir ar sylfaen hafal i lawn-amser) o 6 Ebrill 2013 ac ymlaen. Diffinir busnes newydd fel un mae person, neu nifer o bersonau, neu gymdeithas nad yw'n gorfforedig, yn dechrau ei gynnal rhwng yr amser hwnnw a 12 Mehefin 2014. Nid yw'r darpariaethau busnes newydd yn perthyn i gyrff corfforedig - hynny yw, cwmnïau cyfyngedig neu bartneriaethau ag atebolrwydd cyfyngedig.\nMae'r diffiniadau penodol o ficro-fusnes a busnes newydd o fewn y Rheoliadau'n eithaf cymhleth a dylid ceisio cyngor cyfreithiol os credwch y gallech fod wedi'ch eithrio rhag y Rheoliadau tan 12 Mehefin 2014.\nWedi 12 Mehefin 2014 bydd y Rheoliadau'n perthyn i bob busnes (heblaw am y rhai hynny a gategoreiddir fel rhai wedi'u heithrio).\nNid yw'r Rheoliadau yn perthyn i gontractau penodol wedi'u heithrio, a restrir isod:\ncontractau ar gyfer gwasanaethau cymdeithasol, gan gynnwys tai cymdeithasol, gofal plant a chymorth i deuluoedd a phersonau sydd mewn angen yn barhaol neu dros dro, gan gynnwys gofal hirdymor\ncontractau ar gyfer gwasanaethau iechyd a ddarperir, ai trwy gyfleusterau gofal iechyd neu beidio, trwy weithwyr iechyd proffesiynol i gleifion er mwyn asesu, cynnal neu adfer cyflwr eu hiechyd, gan gynnwys rhagnodi, dosbarthu a darparu cynhyrchion meddyginiaethol a dyfeisiau meddygol\ncontractau ar gyfer gamblo o fewn ystyr Deddf Gamblo 2005\ncontractau ar gyfer gwasanaethau o natur bancio, credyd, yswiriant, pensiwn personol, buddsoddi neu dalu\ncontractau ar gyfer creu eiddo sefydlog neu ynghylch hawliau mewn eiddo sefydlog\ncontractau ar gyfer rhentu llety at ddibenion preswyl\ncontractau ar gyfer adeiladu adeiladau newydd neu adeiladu adeiladau sylweddol o newydd trwy drosi adeiladau presennol\ncontractau sy'n syrthio o fewn cwmpas cyfraith Ewropeaidd ynghylch diogelu defnyddwyr o ran agweddau penodol cyfran gyfnodol, cynhyrchion gwyliau hirdymor, contractau ailwerthu a chontractau cyfnewid\ncontractau ar gyfer cyflenwi bwydydd, diodydd neu nwyddau eraill a fwriedir i'w defnyddio'n gyfredol yn y cartref, ac a gyflenwir gan fasnachwr ar rowndiau aml neu reolaidd i gartref, preswylfa neu weithle'r defnyddiwr\ncontractau a wneir gyda pheiriannau gwerthu awtomatig neu safleoedd masnachol awtomatig\ncontractau a wneir gyda gweithredwr telathrebu trwy ffôn cyhoeddus ar gyfer defnyddio'r ffôn\ncontractau a wneir ar gyfer defnyddio un cysylltiad sengl, ar y ffôn, rhyngrwyd neu ffacs, a sefydlir gan y defnyddiwr\ncontractau trwy gyflawni neu fel arall gydag awdurdod y gyfraith\nMae cyfarwyddyd pellach ar y contractau wedi'u heithrio hyn ar gael yn y cyfarwyddyd BIS (gweler isod).\nMae'r Rheoliadau Diogelu Defnyddwyr rhag Masnachu Annheg 2008 yn bwysig o ran tryloywder a chyflwyniad gordaliadau talu. Er nad yw'r CPRs yn effeithio ar gost unrhyw ordaliad talu, maent yn gwahardd unrhyw arferion masnachol annheg a allai effeithio ar y ffordd mae defnyddiwr yn gwneud penderfyniad ynghylch trafodion. Gallai hyn gynnwys gwybodaeth gamarweiniol neu hepgoriadau camarweiniol.\nMae darpariaethau ar gyfer gorfodi'r Rheoliadau yng Ngorchymyn Deddf Fenter 2002 (Rhan 8 Tramgwyddau Domestig) 2013 heblaw am yn y Rheoliadau eu hunain.\nOs gall corff gorfodi sefydlu bod tramgwydd wedi digwydd ynghylch y ddarpariaeth ar gyfer gordaliadau talu ac arddangos niwed ar y cyd gallant ofyn i'r llys roi gorchymyn gorfodi. Gall hwn fynnu nad yw'r masnachwr yn parhau â'r ymddygiad nag yn ei ailadrodd. Bwriedir y gorchmynion hyn i atal y defnydd o ffioedd talu afresymol ac i wahardd toriadau ar y Rheoliadau yn y dyfodol er mwyn gwarchod defnyddwyr.\nHefyd mae'r Rheoliadau'n darparu i ddefnyddwyr allu ceisio iawndal heb ystyried unrhyw gamau gorfodi cyhoeddus os yw'r contract yn golygu eu bod yn destun gordaliad talu afresymol. Mae Rheoliad 10 yn datgan, lle mae busnes yn codi ffi trwy fynd yn groes i'r gwaharddiad yn erbyn gordaliadau talu gormodol, ni ellir gorfodi'r ffi neu, os yw wedi'i thalu eisoes, mae'r ffi yn ad-daladwy. Gall y defnyddiwr ddwyn achos llys i orfodi'r hawliau hyn a chael eu harian yn ôl.\nMae'r Adran Busnes, Arloesi a Sgiliau (BIS) wedi cyhoeddi cyfarwyddyd ar y Rheoliadau Hawliau Defnyddwyr (Gordaliadau Talu) 2012.\nRheoliadau Hawliau Defnyddwyr (Gordaliadau Talu) 2012\nGorchymyn Deddf Fenter 2002 (Rhan 8 Tramgwyddau Domestig) 2013\nAdolygiad/diweddariad diwethaf: Hydref 2014


Penrhos Corner – Tai Gogledd Cymru\nDod o hyd i Gartref Ein Cartrefi Tai â Chymorth Cynlluniau Iechyd Meddwl Penrhos Corner\nRydym yn eich cefnogi i gynnal eich lles meddyliol\nMae Penrhos Corner yn darparu llety â chymorth i chi os ydych yn gwella neu gyda mater iechyd meddwl hir dymor. Os ydych yn cael eich cyfeirio atom gan y Tîm Iechyd Meddwl Cymunedol lleol neu’r Cyngor Bwrdeistref Sirol Conwy (Tim Cynghori Tai) ) ac yn awyddus i weithio gyda ni, byddwn yn rhoi esboniad llawn ar ein gwasanaeth mewn cyfarfod gydag aelod o staff a byddwn yn ysgrifennu Cynllun Cefnogaeth personol gyda chi.\nYn cynnal cyfarfodydd wythnosol gyda chi i drafod eich anghenion cefnogaeth, ac adolygu eich Cynllun Cefnogaeth yn rheolaidd.\nByddwn yn gweithio’n agos gyda’ch Gweithiwr Cymdeithasol neu Nyrs Seiciatrig Gymunedol er mwyn eich cefnogi, os oes gennych chi un.\nEich helpu i ddod yn hyderus wrth reoli eicharian drwy gyllidebu\nByddwn yn eich helpu i adeiladu perthynas â phobl eraill, gan weithio’n galed i wneud yn siwˆ r nad ydych yn dioddef gwahaniaethu a’ch helpu i ddod yn rhan o’ch cymuned ehangach. Wrth i chi symud ymlaen, byddwn yn eich cefnogi i gynllunio ar gyfer y dyfodol a’ch helpu â cheisiadau am dai.\nYn ystod eich amser gyda ni, rydym yn ymrwymedig i sicrhau eich diogelwch corfforol ac emosiynol a chynnig mynediad at gefnogaeth staff yn ystod yr wythnos.\nRydym yn clarparu ein gwasanaethau yn y Gymraeg neu’r Saesneg; rydym yn darparu mynediad cyfartal a theg i bawb; rydym yn rhoi gwybodaeth lawn am yr hyn rydym yn ei wneud; rydym yn esbonio eich hawliau a’ch cyfrifoldebau i chi; rydym yn eich trin â pharch ac rydym yn gofyn i chi ddweud wrthym yn onest beth yw eich barn am yr hyn rydym yn ei wneud.\nAm fwy o wybodaeth ffoniwch ni ar 01492 860218 neu anfonwch ebost atom i [email protected].\nGweler Hysbysiad Preifatrwydd Penrhos Corner yma.


Meddwl am ddechrau’r gwanwyn a rhyfeddod y gwahanol dymhorau.\nDarluniau o’r gwanwyn:\nhttp://www.lochnesswelcome.com/loch-ness-blog/uploaded_images/lambs5-771126.jpg (gwiriwch yr hawlfraint)\nOs nad yw’r lluniau uchod ar gael, yna dangoswch bethau fel a ganlyn i’r plant: cennin Pedr, tiwlip, llun oen bach, neu unrhyw bethau neu luniau eraill sy’n darlunio’r gwanwyn.\nDangoswch y lluniau neu’r pethau sydd gennych chi, a holwch y plant beth sy’n cysylltu’r rhain. Yr ateb yw eu bod i gyd yn dangos bod y gwanwyn wedi cyrraedd.\nHolwch y plant ydyn nhw’n gwybod pa bryd mae hi’n swyddogol yn wanwyn.\nDoes dim ateb hollol gywir i’r cwestiwn yma, gan fod gwleidyddion, pobl rhagolygon y tywydd, gwyddonwyr a haneswyr yn anghydweld ynghylch yr ateb!\nMae llawer o bobl yn meddwl am y diwrnod cyntaf o fis Mawrth fel diwrnod cyntaf y gwanwyn. Maen nhw’n dweud mai misoedd Rhagfyr, Ionawr a Chwefror yw misoedd y gaeaf; Mawrth, Ebrill a Mai yw misoedd y gwanwyn; Mehefin, Gorffennaf ac Awst yw misoedd yr haf; a Medi, Hydref a Thachwedd yw misoedd yr hydref. Felly, mae hynny’n awgrymu mai’r 1af o Fawrth yw diwrnod cyntaf y gwanwyn.\nFe fydd rhai pobl eraill yn dadlau mai 21 Mawrth yw diwrnod cyntaf y gwanwyn. Dyma’r dydd y maen nhw’n cyfeirio ato fel ‘cyhydnos y gwanwyn’ (vernal equinox). Ystyr y gair ‘vernal’ yw gwanwynol, ac mae’n dod o’r gair Lladin am flodeuo, ac mae’n cyfeirio at y ffaith mai cyhydnos y gwanwyn yw hwn ar 21 Mawrth yn hytrach na chyhydnos yr hydref. Mae’r cyhydnos yn digwydd ddwy waith y flwyddyn, ac mae’n cyfeirio at yr amser pan fydd echel y Ddaear ddim yn gwyro tuag at yr haul nac oddi wrtho. Bryd hynny, fe fydd y dydd a’r nos yr un hyd.\nEr bod rhai’n dadlau am union ddechrau a diwedd y tymhorau, mae un peth yn sicr: flwyddyn ar ôl blwyddyn mae’r tymhorau’n mynd ac yn dod. Hyd yn oed pan fydd patrwm y tywydd yn newid, mae’r tymhorau’n parhau o hyd. Mae’r dyddiau’n mynd yn hirach ac yn gynhesach: fe fydd y cennin Pedr yn dod i’r golwg ac yn bywiogi’r amgylchedd llwydaidd; fe welwn ni wyn bach yn prancio yn y caeau. Fe fyddwn ni’n gwybod y bydd y gwanwyn yn troi’n haf ryw dro, a bydd yr hydref a’r gaeaf yn sicr o ddilyn wedyn.\nHyd yn oed ar ddechrau’r Beibl, mae sôn am dymhorau’r flwyddyn. Yn Genesis 8.22 mae’n dweud:\n‘Tra pery’r ddaear, ni pheidia pryd hau [gwanwyn] a medi [hydref], oerni a gwres, haf a gaeaf, dydd a nos.’\nMae Duw’n addo rhoi’r tymhorau i ni bob amser.\nPa un yw eich hoff dymor: y gwanwyn gyda’r holl fywyd newydd ddaw bryd hynny? Yr haf gyda’i ddyddiau hir braf, pryd y gallwn ni chwarae allan a mynd ar ein gwyliau? Yr hydref gyda’i liwiau hyfryd ar ddail y coed, a chrensian y dail crin wrth i chi gerdded trwyddyn nhw wedi iddyn nhw ddisgyn? Neu’r gaeaf pan fydd y dydd yn byrhau a phan fydd cyffro’r Nadolig o’ch cwmpas ym mhob man? Efallai eich bod yn hoffi pob tymor gyda’r amrywiaeth sy’n dod gyda phob un. Diolchwn i Dduw am yr harddwch ac am yr amrywiaeth sydd yn ein byd.\nDiolch i ti am harddwch ein byd.\nDiolch i ti am y newidiadau a welwn ni’n digwydd o’n cwmpas trwy’r amser.\nDiolch i ti ein bod ni’n gallu gweld y blagur a’r blodau’n dod i’r golwg ar y coed a’r planhigion.\nHelpa ni i gadw ein llygaid ar agor fel y gallwn ni sylwi ar y pethau hyn yn y byd o’n cwmpas,\na helpa ni i beidio â chymryd y pethau hardd yn ganiataol.


Sgwrsio Tammin. Sgwrsio am ddim gyda dieithryn ar hap yn syth o Tammin.\nCroeso i Chatroulette TamminCyswllt i berson aleatory unrhyw le yn y byd. Gyda Chatroulette Tammin gallwch ddewis rhwng yr opsiynau canlynol:- Sgwrs am ddim gyda phob math o bobl o Tammin. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Tammin:


Ydych chi’n cael trafferth adnabod pa nodweddion i’w hamlygu mewn polisi yswiriant cynnwys cartref? Gwiriwch y rhestr hon o nodweddion ‘rhaid eu cael’, ‘dylid eu cael’, a ‘gellir eu cael’ i roi cymorth i chi brynu’r polisi cywir.\nNodweddion mae’n ‘rhaid eu cael’\nNodweddion ‘rhaid eu cael’\nSwm a yswirir – rhaid i hyn fod yn ddigon o arian i glirio’r safle ac i ailadeiladu’ch cartref petai’n cael ei ddinistrio gan dân neu lifogydd, er enghraifft.\nTerfynnau wedi'u gosod o £250,000 neu uwch, neu adael i chi ddewis eich terfyn\nOs nad yw’r swm a yswirir yn ddigon i ailadeiladu eich cartref yna mae’n bosib na fydd eich cwmni yswiriant yn talu cyfanswm llawn unrhyw gais a wnewch, hyd yn oed am ddifrod rhannol.\nSwm a yswirir mynegai cysylltiedig – mae’r gost o ailadeiladu tai yn cynyddu bob blwyddyn gyda chwyddiant. Mae diogelu neu fynegrifo eich swm a yswirir yn golygu na fyddwch mewn sefyllfa o fod heb yswiriant digonol.\nSwm digon uchel i gael ei yswirio i dalu cost ailadeiladu'r eiddo.\nLlety amgen – yn yswirio’r gost o aros yn rhywle arall (megis gwesty neu dŷ rhent) tra bydd eich tŷ chi yn cael ei drwsio os na fyddwch yn gallu byw yno yn dilyn difrod sylweddol megis tân neu lifogydd\n£40,000 neu 20% o’r swm a yswirir\nAtebolrwydd cyhoeddus – yn eich yswirio yn erbyn costau cael eich erlyn os bydd rhywun yn marw neu’n cael anaf, neu os yw eu heiddo wedi ei ddifrodi, oherwydd rhywbeth a ddigwyddodd yn eich cartref chi.\nDifrod gwydr ac offer ymolchfa – yswiriant ar gyfer adnewyddu ffenestri, gwydr mewn drysau, toiledau a basnau ymolchi, os ydynt yn torri’n ddamweiniol.\nYswiriant ar gyfer gwydr ac offer ymolchfa heb gost ychwanegol\nNid yw’r gost o adnewyddu swît o unedau ymolchi yn cael ei yswirio fel rheol ychwaith – petai eich toiled wedi torri byddai eich yswiriwr yn ei newid ond nid y bath a’r basn os nad oeddynt wedi torri hefyd.\nGwasanaethau tanddaearol – yswiriant ar gyfer pibelli tanddaearol a cheblau yn cario dŵr, nwy a thrydan i’ch cartref a charthffosiaeth ymaith.\nYswiriant sylfaenol iawn am ddifrod damweiniol heb gost ychwanegol\nFodd bynnag cyfyngir hyn fel arfer i eitemau neilltuol fel teledu ac ni fydd yn cynnwys y rhan fwyaf o gynnwys eraill yn eich cartref.\nMae difrod damweiniol o ganlyniad i draul gyffredinol, cynnwys eraill yn eich cartref ac weithiau difrod o ganlyniad i waith personol yn y cartref neu waith adeiladu yn cael eu hyswirio fel arfer fel ychwanegiad dewisol.\nPibell carthffosiaeth wedi ei blocio – yswiriant ar gyfer y gost o glirio’r rhwystr mewn carthffos ar eich eiddo.\n£1,000 o yswiriant am ganfod y rhwystr a’i glirio\nEfallai na fydd rhwystr o ganlyniad i bibell yn malu, neu wreiddiau coed yn ymwthio i mewn i’r garthffos wedi eu hyswirio.\nPibelli wedi byrstio – yswiriant am y gost o drwsio’r pibelli wedi byrstio (nid yw hyn yr un fath ag yswiriant am ddifrod dŵr yn gollwng).\nDifrod i bibelli wedi byrstio fel yswiriant safonol\nNid yw nifer o bolisïau yn rhoi yswiriant ar gyfer pibelli sydd yn gollwng dŵr am eu bod yn hen ac wedi pydru.\nCanfod a mynd at y gollyngiad – cymorth gyda’r gost o ganfod gollyngiad a’i drwsio os yw’n digwydd yn eich tŷ chi, neu o dan ddaear.\n£5,000 o yswiriant yn safonol ar gyfer gollyngiadau y tu mewn a thu allan i’r cartref\nYn aml mae’r gost o ddarganfod a mynd at y gollyngiad wedi ei yswirio, ond nid felly’r gost o drwsio’r bibell ei hun\nEiddo gwag – am ba hyd y gallwch adael eich cartref yn wag (megis mynd i ffwrdd ar wyliau hir neu i weithio) cyn i’ch yswiriwr gyfyngu neu dynnu’r yswiriant ar gyfer eich adeiladau.\nCyfnod o 30 diwrnod neu ragor heb orfod hysbysu’r yswirwr\nGall eich yswiriwr fynnu eich bod yn diffodd y dŵr ac yn draenio’r system gwres canolog os ydych yn mynd i fod i ffwrdd am gyfnod hir\nLlinell gymorth argyfwng – rhif argyfwng y gallwch ei ffonio os ceir difrod sydd angen ei drwsio cyn gynted ag y bo modd.\nLlinell gymorth 24 awr gydag atgyweiriwyr cydnabyddedig\nYn aml bydd angen i chi dalu’r crefftwyr fydd yn dod i wneud y gwaith trwsio, yna cewch wneud cais i gael y costau yn ôl gan yr yswiriwr.\nYswiriant difrod damweiniol – yn eich yswirio yn erbyn cost damweiniau a all ddifrodi eich cartref.\nYswiriant safonol neu ar gael fel dewis\nEfallai na fydd difrod a achosir gan eich anifeiliaid anwes neu gan waith adeiladu yn cael ei yswirio.\nColled neu ladrad allweddi – petaech chi’n colli’ch allweddi neu eu bod yn cael eu dwyn yna bydd hyn yn yswirio’r gost o newid y cloeon.\nDim ond os collwch eich holl allweddi, neu os bydd y lleidr yn gwybod ymhle rydych chi’n byw fydd rhai yswirwyr yn talu am hyn.\nYswiriant costau cyfreithiol – yswiriant ar gyfer eich costau cyfreithiol personol os oes gennych broblemau megis dadleuon cyflogaeth, hawliadau niwed corfforol.\n£50,000 o yswiriant safonol\nNi fydd y cwmni yswiriant yn talu unrhyw gostau cyfreithiol nad ydynt wedi eu cytuno ymlaen llaw a byddant ond yn symud ymlaen ar y sail o ba mor debygol y bydd eich cais o lwyddo\nGwasanaeth llinell gymorth cyfreithiol – llinell gymorth y gallwch ei ffonio am gyngor os oes gennych broblem gyfreithiol bersonol.\nLlinell gymorth am ddim yn safonol\nMae rhai yswirwyr ond yn darparu llinell gymorth gyfreithiol os ydych yn prynu eu hyswiriant costau cyfreithiol hefyd.\nYswiriant atgyweirio – bydd unrhyw waith atgyweirio i’ch adeiladau yn cael eu sicrhau.\nYswiriant am 12 mis\nNi fydd gwaith atgyweirio a wneir gan rywun y dewisoch chi i wneud y gwaith fel arfer wedi ei yswirio.\nTâl dros ben adeiladau – cyfanswm o arian sydd yn rhaid i chi ei dalu tuag at unrhyw hawliad.\nTâl dros ben oddeutu £0 i £100\nYn aml bydd yswirwyr yn gadael i chi ddewis faint i’w dalu tuag at hawliadau, i’w gyfnewid am bremiwm is. Os dewiswch dâl dros ben uwch bydd yn rhaid i chi dalu mwy am bob cais. Ystyriwch hefyd unrhyw dâl ychwanegol ar eich polisi fel ymsuddiad a all gostio tua £1,000.\nTâl dros ben difrod damweiniol – os oes gennych yswiriant difrod damweiniol mae hwn yn dâl dros ben ychwanegol y mae’n rhaid i chi ei dalu tuag at y mathau hyn o geisiadau.\nDim tâl dros ben\nGorlif dŵr yn llifo – os yw eich tŷ yn cael ei ddifrodi gan ddŵr sy’n gollwng neu fath neu fasn yn gorlifo, fe allech chi orfod talu tâl dros ben uwch tuag at y cais yn hytrach na’r tâl dros ben arferol.\nNi fydd rhai yswirwyr yn yswirio yn erbyn difrod a achoswyd gan faddonau yn gorlifo neu ddifrod dŵr oherwydd seliau gwael o amgylch baddonau neu gawodydd.\nOs ydych am amcangyfrif faint o yswiriant sydd ei angen arnoch, neu a oes angen yswiriant adeiladau arnoch neu beidio, dilynwch un o’r dolenni isod neu gofynnwch i frocer.\nBeth yw Yswiriant cartref – sut i gael y fargen orau?\nI ddod o hyd i frocer yswiriant arbenigol, ewch i wefan BIBA


Pam mae yswiriant iechyd i bobl ifanc yn rhatach? | Dynion chwaethus\nNacho Cuesta | 05/10/2021 12:00 | Wedi'i ddiweddaru i 17/09/2021 08:10 | Ffordd o Fyw\nLawer gwaith rydyn ni'n pendroni ar ba oedran mae'n well cael yswiriant iechyd. Y gwir yw nad oes oedran sefydlog i'w wneud, ond bydd yn dibynnu ar fywyd personol pob un. Ond yr hyn sy'n amlwg yw y bydd y pris yn effeithio. I ba raddau y gall ddylanwadu?\nOedran yw un o'r prif ffactorau i'w hystyried mewn yswiriant iechyd, oherwydd ar sail yr oedran rydych chi, gall yr yswiriant fod yn ddrytach neu'n rhatach. Ar gyfer pa grwpiau oedran y gall yswiriant iechyd fod yn ddrytach?\nBydd yn rhaid i berson hŷn dalu bron i ddwbl yn fwy na pherson ifanc ar gyfer contractio yswiriant iechyd, ni waeth a yw'n un sylfaenol (fel arfer yn cynnwys llai o arbenigeddau meddygol neu brofion mwy sylfaenol o feddyginiaeth sylfaenol neu bediatreg, er enghraifft) neu'n gyflawn (gyda nifer fwy o arbenigeddau meddygol, mynd i'r ysbyty am sawl diwrnod ac am amrywiol rhesymau neu fynediad at brofion mwy difrifol mewn canghennau wroleg, gynaecoleg, oncoleg, ymhlith eraill).\nDyma un o'r casgliadau a dynnwyd o astudiaeth lle mae prisiau'r gwahanol mathau o yswiriant iechyd o'r rhan fwyaf o yswirwyr Sbaen ar gyfer tri grŵp oedran (1960, 1980 a 2000).\nMath o yswiriant Sylfaenol Llawn Sylfaenol Llawn Sylfaenol Llawn\nBlwyddyn 1960 1960 1980 1980 2000 2000\nFfynhonnell: wedi'i baratoi gan Roams o ddata gan wahanol gwmnïau yswiriant yn Sbaen.\nFelly, bydd yn rhaid i berson 60 oed dalu oddeutu € 653 y flwyddyn am yswiriant sylfaenol, tra bydd y gost i berson 20 oed yn € 393 y flwyddyn. Yn achos yswiriant llawn, mae'r gwahaniaeth rhwng 1.582 a 782 ewro, yn y drefn honno.\nMae hyn felly oherwydd yn y diwedd mae'n fwy tebygol hynny mae angen i berson hŷn weld meddyg yn amlach na pherson iau. Felly, mae'r pris yn ddrytach ar gyfer yr achos cyntaf nag ar gyfer yr ail.\nMae'n wir y gall fod achosion penodol lle mae angen mwy o sylw meddygol ar berson iau. Yn gyffredinol, mae cwmnïau yswiriant fel arfer yn cynnal holiadur iechyd y byddant yn amcangyfrif pris yr yswiriant ar ei sail. Bydd y swm yn uwch neu'n is yn dibynnu ar raddau'r afiechyd.\nFelly, y rheol gyffredinol yw po hynaf yr ydych chi, y mwyaf yw'r swm ariannol y bydd yn rhaid i chi ei dalu. Ond ydy, mae cyflwr iechyd pob person hefyd yn cael ei chwarae.\nLlwybr llawn i'r erthygl: Dynion chwaethus » Ffordd o Fyw » Mae yswiriant iechyd i bobl ifanc yn costio hanner yswiriant pobl hŷn


Y GANOLFAN ASTUDIAETHAU CYMHAROL PORTIWGAL, SBAEN A CHYFANDIROEDD AMERICA (CEPSAM) - Prifysgol Abertawe\nY GANOLFAN ASTUDIAETHAU CYMHAROL PORTIWGAL, SBAEN A CHYFANDIROEDD AMERICA (CEPSAM)\nHyb Portiwgaleg-Sbaenaidd Cymru\nSefydlwyd y Ganolfan Astudiaethau Cymharol Portiwgal, Sbaen a Chyfandiroedd America (CEPSAM) o ganlyniad i ddiddordebau ymchwil ac addysgu ymhlith cydweithwyr mewn sawl adran ym Mhrifysgol Abertawe yn dod at ei gilydd, gan gynnwys Ieithoedd Modern, Cyfieithu a Chyfieithu ar y Pryd, Hanes, Astudiaethau Gwleidyddol a Diwylliannol, a Daearyddiaeth.\nMae CEPSAM yn rhan o Gyfadran y Dyniaethau a'r Gwyddorau Cymdeithasol Prifysgol Abertawe ond mae'n rhyngddisgyblaethol o ran ei ffocws.\nDr Lloyd H. Davies, Cymrawd Ymchwil Anrhydeddus (l.h.davies@swansea.ac.uk)\nDr Stefan Halikowski-Smith, Adran Hanes (s.halikowski-smith@swansea.ac.uk)\nDr Brígida Pastor, (b.pastor@swansea.ac.uk)\nYr Athro Catherine Davies (Cyfarwyddwr Sefydliad Ymchwil Ieithoedd Modern, Prifysgol Llundain - IMLR)\nMae CEPSAM yn cynnig goruchwyliaeth i fyfyrwyr MA a PhD mewn pynciau sy'n gysylltiedig ag Astudiaethau America Ladin, Sbaenaidd neu Bortiwgalaidd.\nMae goruchwyliaeth ar gael yn Saesneg, yn Gymraeg, yn Gatalaneg, yn Bortiwgaleg ac yn Sbaeneg (gan ddibynnu ar y pwnc).\nCynigir goruchwyliaeth gydweithredol o brosiectau ymchwil gan aelodau prifysgolion gwahanol yng Nghymru hefyd. Edrychwch ar Hyb Portiwgaleg-Sbaenaidd Cymru ar gyfer diddordebau ymchwil unigol ar draws y chwe phrifysgol yng Nghymru sy'n bartneriaid inni.\nAm ragor o fanylion, cysylltwch â'r Cyfarwyddwyr, Dr Federico Lopez-Terra a Dr Geraldine Lublin.\nGweithgareddau cymunedol ac allgymorth\nMae gan CEPSAM gysylltiadau agos â sefydliad cymunedol lleol, sef ‘The Iberian and Latin American Association in Wales’ (ILA), a sefydlwyd ym mis Hydref 2019 gan gyn-gydweithredwr academaidd, Dr Patricia Rodríguez-Martínez. Mae wedi trefnu digwyddiadau megis y Gweithdy 'Training Cartoneras' yn Oriel Gelf Glynn Vivian (16 Tachwedd) ac mae wedi cyflwyno sawl cais am grantiau, er enghraifft, i'r Loteri am Brosiect Treftadaeth o'r enw ‘Pathways to Wales: the Iberian and Latin American Experience’. Y nod yw ymgysylltu â chenhedloedd a chenedlaethau gwahanol.\nDrwy ei chysylltiadau agos â Fforwm Amgylcheddol Abertawe, Cyngor Abertawe ac ILA, mae CEPSAM yn cynnal ac yn ehangu cysylltiadau â'r gymuned leol.


Cefnogaeth i bobl sy’n gadael gofal - Prifysgol Abertawe\nDarparu cyngor a chymorth i fyfyrwyr sydd wedi bod mewn gofal\nMae Prifysgol Abertawe yn cynnig cymorth ychwanegol i fyfyrwyr sydd wedi bod mewn gofal\nMae'r syniad o fynd i'r brifysgol yn gyffrous, ond rydym ni'n deall y gall fod yn frawychus hefyd. Mae gennym ni becyn cymorth ar waith i'ch helpu i bontio i'r brifysgol, canolbwyntio ar eich astudiaethau a graddio'n llwyddiannus.\nRydym yn cynnig gwybodaeth, cyngor ac arweiniad ar bopeth o wneud cais i'r brifysgol neu lety, cymorth academaidd a mwy, felly gallwch chi wneud penderfyniadau gwybodus am eich dyfodol ym Mhrifysgol Abertawe a'r tu hwnt iddi.\nMae’r wybodaeth isod yn amlinellu’r pecyn cymorth ar gyfer Ymadawyr Gofal cymwys. Os ydych chi’n meddu ar brofiad o ofal, wedi bod o dan ofal gwarcheidwad, os yw’ch rhieni wedi marw neu os ydych chi’n breswylydd Foyer, cysylltwch â ni i drafod eich amgylchiadau ac i weld pa gymorth sydd ar gael i chi.\nPerson Ifanc â Phrofiad Gofal\nMae Person Ifanc â Phrofiad Gofal yn rhywun sydd wedi treulio amser yng ngofal Awdurdod Lleol ond nid oedd yng ngofal Awdurdod Lleol am o leiaf 13 wythnos ers iddo fod yn 14 oed neu pan oedd yn oedran gadael yr ysgol neu ar ôl hynny.\nHysbysu’r Brifysgol am eich statws\nSut ydw i'n gymwys am gymorth?\nPwynt Cyswllt Penodol\nY ffordd orau o ddweud wrthym ni eich bod chi'n gadael gofal yw ticio'r blwch yn y cwestiwn gofal yn eich cais UCAS. Drwy dicio'r blwch hwn, byddwn ni'n gallu cysylltu â chi, amlinellu'r cymorth sydd ar gael i chi a chynnig help gyda chwestiynau sydd gennych chi cyn i chi gyrraedd y Brifysgol. Peidiwch â phoeni os ydych chi'n anghofio ticio'r blwch ar eich cais UCAS. Gallwch chi neu’ch tîm yn y Gwasanaethau Cymdeithasol e-bostio ein Swyddog Mynediad i roi gwybod i ni am eich statws.\nNi fydd nodi eich bod chi'n gadael gofal yn effeithio ar eich cais i'r Brifysgol mewn ffordd andwyol a bydd eich statws yn parhau i fod yn gyfrinachol. Drwy dicio'r blwch, bydd y Brifysgol dim ond yn defnyddio'r wybodaeth i sicrhau eich bod chi'n derbyn y cymorth priodol a chynnig is o ran graddau, os yw hynny'n briodol. Ni fydd eich statws fel rhywun sy'n gadael gofal yn cael ei drosglwyddo i'ch adran.\nMae mynd i'r brifysgol yn bennod newydd i fyfyrwyr ac rydym ni'n deall efallai y byddwch chi am ymbellhau ychydig o'ch statws fel un sy'n gadael gofal. Bydd dweud wrthym ni eich bod chi'n gadael gofal yn ein helpu ni i roi gwybod i chi pa gymorth sydd ar gael. Fodd bynnag, eich penderfyniad chi'n llwyr yw cyrchu'r cymorth ai peidio. Os byddwch chi'n dewis i beidio â'i gyrchu, bydd ein drws bob amser ar agor i chi os byddwch chi'n newid eich meddwl.\nI roi cymorth i chi, ni fydd angen i ni wybod pam yr oeddech chi mewn gofal felly ni fyddwn ni byth yn gofyn am eich profiad o fod mewn gofal.\nI fod yn gymwys ar gyfer y pecyn cymorth, rhaid i chi fod:\nByddwch yn fyfyriwr ‘cartref’, gan astudio’n amser llawn neu’n rhan-amser ar raglen Israddedig neu Ôl-raddedig\nYn 25 oed neu'n iau ar ddechrau'r cwrs\nWedi bod dan ofal awdurdod lleol am o leiaf 13 wythnos ers 14 oed\nWedi bod dan ofal awdurdod lleol ar oedran gadael yr ysgol (16 oed) neu wedi'r dyddiad hwnnw\nOs ydych yn bodloni'r meini prawf cymhwysedd, gallwch elwa ar yr holl drefniadau cymorth a gynigir gan y Brifysgol ar unrhyw adeg. Os a phryd yr ydych yn dod i astudio ym Mhrifysgol Abertawe, byddwch yn parhau i fod yn gymwys i dderbyn y cymorth tan eich bod yn cwblhau'ch cwrs.\nChloe yw eich cyswllt penodol, o wneud cais tan i chi raddio. Gall Chloe eich cefnogi yn y ffyrdd canlynol:\nAteb cwestiynau a allai fod gennych am wneud cais i Brifysgol Abertawe neu astudio yno\nTrefnu i chi deithio i Ddiwrnod Agored, neu drefnu ymweliad wedi'i deilwra os na fyddwch yn gallu dod i'r Diwrnodau Agored\nYmgysylltu â'ch Awdurdod Lleol i sicrhau eich bod chi'n derbyn yr holl gymorth perthnasol\nEich helpu i wneud cais am y fwrsariaeth Ymadawr Gofal\nRhoi'r wybodaeth ddiweddaraf i chi am newyddion, cyfleoedd a digwyddiadau drwy ein cylchlythyr\nCyflwyno digwyddiadau amrywiol drwy gydol y flwyddyn yn benodol i chi fel rhywun sydd wedi gadael gofal\nBod yn gyswllt a enwir i chi drwy gydol eich astudiaethau\nGallwch gysylltu â Chloe yn uniongyrchol drwy e-bostio accessofficer.campuslife@abertawe.ac.uk\nPa gymorth sydd ar gael cyn i mi ddechrau yn y brifysgol?\nPa gymorth fydd ar gael i mi wrth astudio?\nPa gymorth sydd ar gael cyn graddio?\nCymorth Ariannol i ddod i Gyfweliadau neu Ddiwrnodau Agored\nGall ein Swyddog Mynediad helpu i drefnu eich ymweliad a threfnu cwrdd â chi. Mae modd ad-dalu costau teithio (bydd hyn, fel arfer, yn cynnwys cost tocyn rheilffordd ail ddosbarth a chostau cludiant cyhoeddus eraill).\nCytundeb Compact i Ymadawyr Gofal\nOs ydych yn 'Fyfyriwr Compact', byddwn yn gostwng y gofyniad o ran canlyniadau Safon Uwch (neu gyfwerth) a fydd yn lleihau ein gofynion graddau Safon Uwch un radd (neu gyfwerth). Mae amodau a thelerau'n berthnasol.\nCyngor am Flaendaliadau Llety\nPan fyddwch yn derbyn cynnig am lety yn y brifysgol, bydd angen i chi dalu blaendal i gadw eich lle yn y llety. Os ydych yn poeni am y costau hyn, cysylltwch â ni i drafod eich opsiynau.\nBwrsariaeth Ymadawyr Gofal\nMae’r Fwrsariaeth ar gyfer Myfyrwyr sy’n gadael Gofal ar gael i bob myfyriwr ‘cartref’ cymwys, sy’n astudio’n amser llawn neu’n rhan-amser ar unrhyw raglen radd israddedig neu ôl-raddedig. Rydym yn cynnig bwrsariaeth Ymadawyr Gofal ym mhob blwyddyn astudio israddedig gwerth £2,000 a rennir yn ddau daliad ar draws pob blwyddyn academaidd. Bydd myfyrwyr rhan-amser yn derbyn taliad pro rata gwerth £1,000 ym mhob blwyddyn astudio eu cwrs israddedig.\nMae myfyrwyr ôl-raddedig, myfyrwyr PhD, a myfyrwyr sy’n cwblhau ail gynllun gradd (gan gynnwys myfyrwyr Meddygaeth i Raddedigion a myfyrwyr TAR) yn gymwys i dderbyn bwrsariaeth Myfyrwyr sy’n Gadael Gofal sy’n werth cyfanswm o £1,000 ar gyfer hyd eich cwrs.\nRydym yn deall efallai na fydd gennych yr holl hanfodion sylfaenol y mae eu hangen arnoch i symud i'ch llety newydd. Os ydych yn poeni am gost prynu eitemau megis dillad gwely ac offer i'r gegin, cysylltwch â ni.\nOs nad oes gliniadur gennych chi ac mae angen i chi fenthyg un wrth i chi ystyried eich opsiynau o ran dod o hyd i un newydd, mae gennym ni gyflenwad bach o liniaduron y gellir eu benthyg a allai fod o gymorth i chi. Cysylltwch â ni os bydd angen i chi fenthyg gliniadur.\nSesiwn Rheoli eich Arian a Chyllidebu\nTelir Benthyciadau Myfyrwyr mewn tri rhandaliad. Fel myfyriwr, mae'n bosibl mai dyma'r tro cyntaf y bydd rhaid i chi drin symiau arian mor fawr. I'ch helpu i wneud hyn yn llwyddiannus, mae Arian@BywydCampws wrth law i roi cyngor a chyfarwyddyd ar gyllidebu.\nMynediad Blaenoriaeth at Gronfeydd Caledi\nA chithau'n Ymadawr Gofal, mae gennych flaenoriaeth i gael mynediad at Gronfa Cyfle Prifysgol Abertawe. Diben y dyfarniad hwn yw helpu myfyrwyr sydd wedi wynebu anawsterau ariannol annisgwyl. Nid oes sicrwydd y cewch ddyfarniad gan y gronfa, ond nid oes angen ei ad-dalu os ydych yn ei dderbyn.\nLlety’r Brifysgol Drwy Gydol y Flwyddyn\nGall Prifysgol Abertawe warantu llety 365 niwrnod y flwyddyn ar y campws i chi yn eich blwyddyn gyntaf yn y Brifysgol, gan gynnwys adeg y Nadolig, y Pasg, a gwyliau’r haf, cyhyd â'ch bod yn cyflwyno cais yn ddigon cynnar. Fel arall, byddwn hefyd yn eich helpu i ddod o hyd i lety preifat yn yr ardal leol os oes angen cymorth arnoch.\nA chithau'n Ymadawr Gofal, mae gennych fynediad at gyswllt a enwir drwy'r tîm Library Plus sy'n gallu cynnig gwasanaethau cymorth. Am ragor o wybodaeth, ewch i'r dudalen Cymorth Llyfrgell.\nGo Wales, Discovery SVS a Chymorth Academi Cyflogadwyedd Abertawe\nGall Chloe eich cefnogi wrth gysylltu Go Wales, Discovery SVS ac Academi Cyflogadwyedd Abertawe. Mae Go Wales yn cynnal y rhaglen Cyflawni drwy Brofiad Gwaith sef menter i greu cyfleoedd profiad gwaith i fyfyrwyr sy'n astudio cyrsiau addysg uwch yng Nghymru.\nMynediad â Gostyngiad neu Am Ddim i’r Sesiynau Sgiliau am Oes\nMae Sgiliau am Oes yn cynnig amrywiaeth o weithdai i wella sgiliau bywyd gan gynnwys cymorth cyntaf, gweithio mewn caffi a dod o hyd i'ch ffordd. Mae gan bob gweithdy nifer dynodedig o leoedd gostyngedig neu am ddim ar gyfer pobl sy’n gadael gofal. Mae'r lleoedd ar gael ar sail y cyntaf i'r felin a bydd gennych amser cyfyngedig i gadw eich lle.\nMynediad i'r Cynllun Myfyrwyr Llysgennad\nFel myfyriwr, gallwch wneud cais i fod yn Fyfyriwr Llysgennad. Byddwn yn rhoi gwybod pan fydd y cyfnod gwneud cais ar agor, ac rydym yn hapus i helpu wrth gwblhau cais a pharatoi ar gyfer cyfweliad.\nCoffi & Chysylltu\nMae Coffi & Chysylltu'n cynnig y cyfle i bobl sy'n gadael gofal a myfyrwyr sydd wedi'u dieithrio o'u teuluoedd i gysylltu, hamddena a sgwrsio mewn man diogel a chyfforddus. Cynhelir Coffi a Chysylltu bob wythnos ond mae'r lleoliad yn newid o Gampws Parc Singleton i Gampws y Bae. Ceir rhagor o wybodaeth ar Fatsoma.\nCyn i chi gwblhau'ch astudiaethau, byddwn yn trefnu apwyntiad gydag Academi Cyflogadwyedd Abertawe (SEA). Mae'r gwasanaeth hwn yn helpu myfyrwyr a graddedigion i wneud penderfyniadau am yrfaoedd, cael profiad gwaith a dod o hyd i swyddi.\nRydym yn deall bod graddio yn garreg filltir fawr yn nhaith myfyrwyr, ond gall fod yn gostus. Nid ydym am i'r gost eich rhwystro rhag peidio â dod i'r seremoni raddio. Felly os ydych yn ymadawyr gofal yn eich blwyddyn olaf ac yn graddio, gallwch wneud cais am gymorth tuag at eich costau graddio drwy Gronfa Cyfle Prifysgol Abertawe.\nAelodaeth Am Ddim o Gymdeithas Cyn-fyfyrwyr Prifysgol Abertawe\nFel aelod o'r Gymdeithas Cyn-fyfyrwyr, gallwch fanteisio ar ystod eang o wasanaethau: cysylltu â chyn-fyfyrwyr eraill trwy'r Bwrdd Ffrindiau; derbyn newyddion am y Brifysgol ac am gyn-fyfyrwyr eraill trwy negeseuon e-bost rheolaidd a'r cylchgrawn blynyddol SAIL.\nGwybodaeth i Weithwyr Cymdeithasol a Gweithwyr Proffesiynol\nOs ydych chi'n gweithio gydag Ymadawr Gofal sy'n ystyried gwneud cais i Brifysgol Abertawe ac mae gennych chi gwestiynau am y broses gwneud cais, cyllid neu'r pecyn cymorth sydd ar gael, mae croeso i chi gysylltu â ni.\nOs hoffet ti gysylltu â ni, e-bostia accessofficer.campuslife@abertawe.ac.uk.\nDilynwch CampuslifeSU ar Facebook, Twitter ac Instagram yma!


SPCK Assemblies (Cymraeg) - Deffrowch, mae’n fore hyfryd!\nDeffrowch, mae’n fore hyfryd!\nTeimlad Sul y Pasg\nEin hannog i fod yn optimistaidd yn hytrach na bod yn besimistaidd\nArweinydd:A ydych chi'n deffro weithiau ac yn dymuno peidio â chodi o'r gwely?\nDarllenydd 1: Gallai hynny fod oherwydd na chawsoch noson dda o gwsg.\nDarllenydd 2: Gallai hynny fod oherwydd nad ydych yn teimlo'n dda.\nDarllenydd 1: Gallai hynny fod oherwydd ei bod hi'n dywydd oer.\nDarllenydd 2: Gallai hynny fod oherwydd eich bod yn anfodlon wynebu'r hyn sydd o'ch blaen y diwrnod hwnnw.\nArweinydd:Ar y dydd Sadwrn ar ôl y Pasg cyntaf, dyna'n union fel y byddai dilynwyr Iesu wedi teimlo. Roedd eu harweinydd, Iesu, yr un yr oedden nhw wedi selio'u gobaith arno, yr un yr oedden nhw wedi ymadael â'u swyddi a'u teuluoedd er ei fwyn, newydd gael ei groeshoelio mewn ffordd ddychrynllyd ac anghyfiawn gan yr awdurdodau Rhufeinig a chrefyddol. Roedd llawer o ddilynwyr Iesu yn byw mewn ofn am eu bywyd eu hunain. Roedd pob un ohonyn nhw'n wedi cael eu dychryn. Roedd y dyfodol yn edrych yn llwm. Roedd eu teimladau o bosib yn gyfan gwbl ddigalon.\nDydy teimlo'n ddigalon ddim yn beth anghyffredin. Efallai ein bod yn ceisio dygymod â chyfres o ddigwyddiadau y gellid eu disgrifio fel profiadau ‘anlwcus’. Efallai ein bod wedi cael profedigaeth o golli rhywun a oedd yn golygu llawer i ni. Efallai ein bod yn nerfus, hyd yn oed yn ofnus, am rywbeth yr ydym yn gorfod delio ag ef. Gall fod penderfyniad nad ydym yn awyddus i'w wneud. Yn syml efallai mai dyna'r math o bobl ydyn ni sy'n dueddol bob amser i edrych ar ochr dywyll bywyd.\nOnd . . . gadewch i ni symud ymlaen ddau ddiwrnod yn ystod y Pasg cyntaf hwnnw. Mae sibrydion yn dechau dod i glyw dilynwyr Iesu, yn groes i unrhyw ddisgwyliad, yn groes hyd yn oed i ddealltwriaeth resymol, fod Iesu'n dal yn fyw. Yn raddol, mae Iesu'n ymddangos, i unigolion ac i grwpiau ohonyn nhw, ac mae ei ymddangosiad yn cael effaith sy'n trawsffurfio pawb. Yn sydyn, mae'r byd yn lle gwahanol iddyn nhw. Caiff ofn ei waredu a’i gyfnewid gan ddymuniad i weiddi dros bob man fod Iesu'n fyw drachefn. Mae'r dyfodol yn llawn gobaith; mae unrhyw beth yn bosib a phob dydd daw cyfle i bethau rhyfeddol ddigwydd. Caiff y meddyliau pesimistaidd eu troi'n feddyliau optimistaidd.\nArweinydd:Nid yw’n beth anghyffredin i bobl ddatgan eu bod yn besimistiaid. Maen nhw'n honni mai dyna'r ffordd y maen nhw wedi cael eu gwneud, a'i fod yn ymwneud â chemeg eu corff. Iddyn nhw, mae'n ymddangos eu bod trwy natur yn gweld yr ochr negyddol o fywyd yn unig.\nMae Cristnogion yn credu nad oedd gan unrhyw un yn y byd fwy o reswm i fod yn besimistaidd na dilynwyr Iesu yn ystod y dyddiau ar ôl ei farwolaeth. Iddyn nhw, roedd bywyd wedi colli ei ystyr, eu bywyd personol, eu perthnasoedd, y gymuned y maen nhw'n perthyn iddi, a sefyllfa wleidyddol eu cenedl a oedd wedi'i meddiannu. Roedd popeth wedi cael ei chwalu. Doedd ganddyn nhw ddim ar ôl i fyw er ei fwyn. Ond dyna pam mae Cristnogion yn credu ei bod hi'n bwysig gwybod stori'r Pasg yn gyfan gwbl. Rhaid i Ddydd Gwener y Groglith, y diwrnod y cafodd Iesu ei ladd, y dydd pryd y dymchwelodd y byd i'w ddilynwyr, gael ei ddilyn bob amser gan Sul y Pasg, y dydd pan atgyfododd Iesu.\nYn y dyddiau, yr wythnosau, y misoedd a’r blynyddoedd ar ôl atgyfodiad Iesu, roedd ei ddilynwyr wedi byw eu bywyd gan gredu, beth bynnag y byddai'r byd yn ei daflu atyn nhw, roedd Iesu'n fyw ac ni allai unrhyw beth ddisodli’r gwirionedd hwnnw. Dyna'r union gred y mae Cristnogion yn ei harddel heddiw, fod atgyfodiad Sul y Pasg yn trawsnewid pob diwrnod newydd. Mae Sul y Pasg yn golygu ei bod hi'n bosib byw fel optimistiaid yn hytrach nac fel pesimistiaid.\nEfallai eich bod yn rhannu'r gred Gristnogol honno. Efallai bod gennych gred wahanol, neu ddim cred o gwbl. Ond i bawb ohonom, mae egwyddor sylfaenol y gallwn i gyd ei mabwysiadu: gallwn ddewis byw ein bywyd yng ngoleuni'r pethau da sydd wedi digwydd i ni yn hytrach nac yn nhywyllwch ein camgymeriadau a'n profiadau anffortunus. Gallwn ddewis fod yn optimistiaid yn hytrach na bod yn besimistiaid.\nSut mae gwneud hyn? Efallai mai'r foment allweddol yn hyn i gyd yw'r foment honno pan fyddwn yn deffro. Wrth i ni ddod yn ymwybodol o'n hamgylchiadau, o'r breuddwydion y buom yn eu breuddwydio, o'r diwrnod sydd o'n blaen, mae gennym ddewis: a ydym yn canolbwyntio ar y pethau yr ydym yn eu hofni neu ar y pethau hynny yr ydym yn eu mwynhau ac yn ddiolchgar amdanyn nhw? Efallai y byddai'n gallu bod yn ddefnyddiol pe byddem yn treulio moment yn atgoffa ein hunain am bopeth y gwnaethon ni eu mwynhau ddoe, cofio am lwyddiannau, profiadau da ac adegau da gyda phobl eraill. Ar fore diflas, gall fod yn anodd cael gwared ag atgofion negyddol sydd wedi ymwthio i'n meddwl. Efallai y gallem hefyd restru'r pethau hynny yr ydym yn edrych ymlaen atyn nhw y diwrnod hwnnw. Efallai mai pethau syml ydyn nhw fel mynd i leoliad lle'r ydym yn teimlo'n ddiogel neu gael pryd o fwyd yr ydym yn gwybod y byddwn yn ei fwynhau. Yn olaf, gallwn ymgodymu â'r pethau hynny yr ydym yn pryderu amdanyn nhw neu'n ofnus yn eu cylch.\nYn achos Cristnogion, mae atgyfodiad Sul y Pasg fel golau mewn ystafell dywyll, fel gwanwyn ar ôl gaeaf llaith a digalon, fel cyfle newydd sbon. Mae'r cyfan yn ein hatgoffa bod gobaith bob amser, a ffordd ymlaen bob amser.\nDiolch i ti am y profiadau pleserus, llwyddiannus, cariadus a chadarnhaol y byddwn yn eu cael.\nAtgoffa ni o’r profiadau hyn bob tro yr ydym yn teimlo’n besimistaidd.\nBoed i ni gael ein trawsnewid ein hunain, a thrwy hynny allu trawsnewid y rhai o'n cwmpas.


Cyfraddau cyfnewid diweddaru 21/01/2021 09:30\nEnillodd De Corea I Lew Rwmaneg gyfradd gyfnewid heddiw. Enillodd De Corea yn Lew Rwmaneg heddiw.\nEnillodd De Corea I Lew Rwmaneg gyfradd gyfnewid heddiw\n1 Enillodd De Corea (KRW) yn hafal i 0.003655 Lew Rwmaneg (RON)\n1 Lew Rwmaneg (RON) yn hafal i 273.63 Enillodd De Corea (KRW)\nMae gan y gyfradd cyfnewid arian cyfred werth cyfartalog y dydd yn ôl canlyniadau masnachu ar y gyfnewidfa ac fe'i gosodir am y diwrnod cyfan gan y banc cenedlaethol. Cyfraddau cyfnewid arian cyfred Enillodd De Corea i Lew Rwmaneg o gronfeydd data dibynadwy. Y gyfradd gyfnewid ar gyfer Enillodd De Corea i Lew Rwmaneg yw'r sylfaen ar gyfer banciau a'u cyfraddau cyfnewid cyfredol. Dyma gyfeirnod dyddiol am ddim ar gyfraddau cyfnewid arian cyfred.\nGyfradd gyfnewid dramor diweddaru 21/01/2021\nCyfnewid arian Enillodd De Corea / Lew Rwmaneg trosi arian cyfred yn Ewrop\nMae 1 Enillodd De Corea bellach yn 0.003655 Lew Rwmaneg yn Ewrop. Syrthiodd 1 Enillodd De Corea gan -0.00000077641052837396 Lew Rwmaneg heddiw ym mhrif fanc Ewrop. Mae cyfradd gyfnewid Enillodd De Corea yn gostwng yn erbyn Lew Rwmaneg yn ôl Ewrop. Ar gyfer 1 Enillodd De Corea nawr mae angen i chi dalu 0.003655 Lew Rwmaneg ar gyfradd banc Ewropeaidd.\n1 KRW = 0.003655 RON\n1 RON = 273.63 KRW\nCyfraddau cyfnewid arian cyfred ECB diweddaru 21/01/2021\nTrosi Enillodd De Corea I Lew Rwmaneg Enillodd De Corea I Lew Rwmaneg byw ar farchnad cyfnewid Forex Enillodd De Corea I Lew Rwmaneg Hanes y gyfradd gyfnewid\nEnillodd De Corea I Lew Rwmaneg Cyfradd cyfnewid heddiw yn 21 Ionawr 2021\nDangosir gwerthoedd Enillodd De Corea i Lew Rwmaneg ar gyfer y dyddiau diwethaf yn y tabl ar y wefan. Cymharwch eich hun neu gwelwch y wybodaeth gymorth gyda chymharu cyfradd gyfnewid Enillodd De Corea i Lew Rwmaneg. Mae gwefan moneyratestoday.com yn caniatáu ichi weld cyfraddau cyfnewid ar gyfer heddiw, 1 diwrnod yn ôl, 2 ddiwrnod yn ôl, 3 diwrnod yn ôl, ac ati. Mae cyfradd gyfnewid Enillodd De Corea i Lew Rwmaneg ar gyfer yfory yn dibynnu ar ddeinameg y gyfradd gyfnewid yn ystod y dyddiau diwethaf.\n21.01.2021 0.003645 -0.00000077641052837396 ↓\n20.01.2021 0.003645 -0.000003586535795012 ↓\n19.01.2021 0.003649 -0.0000063552670846148 ↓\n18.01.2021 0.003655 -\n17.01.2021 0.003655 -\nMae 1 000 Enillodd De Corea bellach yn werth 3.65 Lew Rwmaneg. Pris 5 000 Enillodd De Corea ar y gyfradd gyfnewid yw 18.27 Lew Rwmaneg. I brynu 10 000 Enillodd De Corea fesul Lew Rwmaneg heddiw mae angen i chi dalu 36.55 RON. Mae 91.36 Lew Rwmaneg heddiw yn costio 25 000 Enillodd De Corea yn y cyfradd cyfnewid. Mae 1 Enillodd De Corea bellach yn hafal i 0.003655 Lew Rwmaneg. Cyfradd swyddogol y banc cenedlaethol. Syrthiodd 1 Enillodd De Corea gan -0.00000077641052837396 Lew Rwmaneg heddiw yn ôl cyfradd gyfnewid prif fanc y wlad.\n3.65 RON 18.27 RON 36.55 RON 91.36 RON 182.73 RON 365.45 RON 913.64 RON 1 827.27 RON\nMae 273.63 Enillodd De Corea heddiw yn costio 1 RON yn y gyfnewidfa cyfradd. Mae 5 Lew Rwmaneg bellach yn 1 368.16 Enillodd De Corea. I brynu 10 Lew Rwmaneg ar gyfer Enillodd De Corea heddiw mae angen i chi dalu 2 736.32 KRW. 6 840.79 Enillodd De Corea, cost 25 Lew Rwmaneg ar y gyfradd gyfnewid ar gyfer heddiw. Mae cyfradd gyfnewid Enillodd De Corea yn gostwng heddiw yn erbyn Lew Rwmaneg. Mae 1 Enillodd De Corea bellach yn costio 0.003655 Lew Rwmaneg - cyfradd gyfnewid y banc cenedlaethol.\n273.63 KRW 1 368.16 KRW 2 736.32 KRW 6 840.79 KRW 13 681.58 KRW 27 363.15 KRW 68 407.89 KRW 136 815.77 KRW


Calendr - Wicipedia\nMae Calendr yn system o fesur amser gyda'r uned lleiaf yn un diwrnod, neu gylchdro ein planed.\nYng Nghymru a thros y rhan fwyaf o'r byd fe ddefnyddir y Calendr Gregoraidd sydd wedi'i seilio ar symudiadau'r haul ac sy'n rhannu'r flwyddyn yn 365 neu'n 366 o ddyddiau. Mae 12 mis i bob blwyddyn, a rhwng 28 a 31 o ddyddiau ym mhob mis. Mae wythnos yn 7 diwrnod, gyda phedwar neu fwy o wythnosau mewn mis.\nSail y Calendr Gregoraidd yw'r Calendr Iwliaidd a sefydlwyd yn nheyrnasiad Iwl Cesar.\nMae gan y Calendr Gregoraidd wreiddiau Cristnogol. Cyfeirir at flynyddoedd 'Cyn Crist' (CC) ac 'Oed Crist' (OC). Mae rhai grwpiau - yn arbennig rhai o ddiwyliannau anghristnogol - yn cyfeirio ato fel Calendr yr Oes Cyffredin ac yn defnyddio CE (o'r Saesneg, "Common Era") yn lle OC a BCE (o'r Saesneg, "Before Common Era") yn lle CC. Ffurfiwyd y Calendr Gregoraidd er mwyn cysoni union ddyddiad y Pasg.\nMae yna galendrau eraill sydd mewn defnydd eang, yn cynnwys Y Calendr Iddewig, Calendr Celtaidd a'r Calendr Mwslemaidd. Mae yna hefyd galendrau at ddefnyddiau arbennig, fel crefydd neu'r byd ariannol. Seiliwyd rhai calendrau ar symudiadau'r lleuad.\nDefnyddir y gair calendr hefyd i ddynodi gwrthrych sy'n dangos manylion y calendr - e.e. calendr wal traddodiadol wedi ei wneud o bapur.\nChwiliwch am calendr\nWedi dod o "https://cy.wikipedia.org/w/index.php?title=Calendr&oldid=10923271"\nLast edited on 19 Mai 2021, at 06:23\nNewidiwyd y dudalen hon ddiwethaf ar 19 Mai 2021, am 06:23.